title: नवजोत सिंह सिद्धू

text: नवजोत सिंह सिद्धू का जन्म भारत में पंजाब प्रान्त के पटियाला जिले में हुआ। 1983 से 1999 तक वे क्रिकेट के मँजे हुए खिलाड़ी रहे; क्रिकेट से संन्यास लेने के पश्चात उन्हें भारतीय जनता पार्टी ने लोकसभा का टिकट दिया। उन्होंने राजनीति में खुलकर हाथ आजमाया और भाजपा के टिकट पर 2004 में अमृतसर की लोकसभा सीट से सांसद चुने गये। उन पर एक व्यक्ति की गैर इरादतन हत्या का आरोप लगाकर मुकदमा चला और अदालत ने उन्हें तीन साल की सजा सुनायी। जिसके बाद उन्होंने लोकसभा की सदस्यता से तत्काल त्यागपत्र देकर उच्चतम न्यायालय में याचिका दायर की। उच्चतम न्यायालय द्वारा निचली अदालत की सजा पर रोक लगाने के पश्चात उन्होंने दुबारा उसी सीट से चुनाव लड़ा और सीधे मुकाबले में कांग्रेस प्रत्याशी व पंजाब के वित्त मन्त्री सुरिन्दर सिंगला को 77626 वोटों के भारी अन्तर से हराया। सिद्धू पंजाबी सिक्ख होते हुए भी पूर्णतया शाकाहारी हैं। संयोग से उनकी पत्नी का नाम भी नवजोत है। पत्नी नवजोत कौर पेशे से चिकित्सक हैं और पटियाला में जहाँ सिद्धू का स्थायी निवास है, रहती हैं।


title: नवजोत सिंह सिद्धू

text: नवजोत सिंह सिद्धू ने 1983 से लेकर 1999 तक पूरे सत्रह साल क्रिकेट खेला। टेस्ट क्रिकेट में उन्होंने पहला मैच वेस्ट इंडीज़ की टीम के विरुद्ध 1983 के दौरान अहमदाबाद में खेला जिसमें वे सिर्फ़ 19 ही रन बना पाये। इसके बाद उन्हें 1987 के विश्व कप क्रिकेट की भारतीय टीम में शामिल किया गया। उन्होंने कुल पाँच में से चार मैच खेले और प्रत्येक मैच में अर्धशतक ठोका। पाकिस्तान के खिलाफ़ शारजाह में खेलते हुए 1989 में उन्होंने पहला शतक लगाया। ग्वालियर के मैदान पर 1993 में उन्होंने इंग्लैण्ड के विरुद्ध नॉट आउट रहते हुए 134 रन बनाये जो उनका एकदिवसीय अंतरराष्ट्रीय क्रिकेट मुक़ाबला मैच में सर्वश्रेष्ठ स्कोर था। 1999 में क्रिकेट से सन्यास लेने के बाद मीडिया को दिये गये एक इंटरव्यू में सिद्धू ने कहा था कि एक क्रिकेट समीक्षक की टिप्पणी से आहत होकर वे क्रिकेट को अलविदा कह रहे हैं अन्यथा उनका खेल इतना बुरा नहीं था। 1987 के विश्व कप में उनकी शानदार भागीदारी को इतनी जल्दी भुला दिया जायेगा इसकी उन्होंने स्वप्न में भी कल्पना न की थी।


title: नवजोत सिंह सिद्धू

text: सिद्धू ने तीन बार 1993, 1994 और 1997 के दौरान प्रति वर्ष 500-500 से अधिक टेस्ट रन बनाये। प्रथम श्रेणी मैच में मात्र 104 गेंदें खेलकर बनाये गये 286 रन उनके जीवन का सर्वश्रेष्ठ स्कोर है। 1994 में वेस्ट इंडीज़ दौरे के दौरान उन्होंने एकदिवसीय मैचों में 884 रन बनाये और पाँच शतक ठोकने वाले पहले भारतीय होने का गौरव भी प्राप्त किया। सिद्धू के जीवन के बेहतरीन क्षण तब आये जब 1996-97 में वेस्ट इंडीज़ के ख़िलाफ़़ टेस्ट क्रिकेट में 11 घण्टे लम्बी पारी खेलकर उन्होंने 201 रन बनाये। 1993-94 में श्रीलंका के ख़िलाफ़़ आठ छक्कों की मदद से 124 रनों की धुआँधार पारी और 1997-98 में आस्ट्रेलिया की टीम के विरुद्ध चार-चार अर्द्धशतक उनके यादगार कारनामे हैं जो उन्होंने क्रिकेट के मैदान में खेलते हुए कर दिखाये।


title: नवजोत सिंह सिद्धू

text: सिद्धू ने भारतीय जनता पार्टी के टिकट पर अमृतसर लोकसभा निर्वाचन क्षेत्र से 2004 का लोकसभा चुनाव जीता। राजनीति में आने से बहुत समय पूर्व 1988 में सिद्धू को किन्हीं गुरनामसिंह की इरादतन हत्या के सिलसिले में सह-आरोपी बनाया गया था। उन्हें पटियाला पुलिस ने गिरफ्तार करके जेल भेज दिया था। उन पर आरोप यह था कि उन्होंने गुरनामसिंह की हत्या में मुख्य आरोपी भूपिन्दर सिंह सन्धू की सहायता की है जबकि सिद्धू ने इन आरोपों को गलत बताया था। सिद्धू ने कोर्ट में यह दलील दी कि वह इस मामले में पूरी तरह निर्दोष हैं और शिकायतकर्ताओं ने उन्हें झूठा फँसाया है। सिद्धू की इस दलील पर मृतक गुरनामसिंह के भतीजे जसविन्दर सिंह ने कहा कि वह घटना का प्रत्यक्षदर्शी है और सुप्रीम कोर्ट तक में इसे सिद्ध कर देगा।


title: नवजोत सिंह सिद्धू

text: जब वे सांसद बन गये तो उनके ख़िलाफ़़ पुराने केस की फ़ाइल खोल दी गयी। दिसम्बर 2006 में अदालत के अन्दर उनपर मुकदमा चलाया गया। उपलब्ध गवाहियों के आधार पर नवजोत सिंह सिद्धू को चलती सड़क पर हुए झगड़े में एक व्यक्ति को घातक चोट पहुँचाकर उसकी गैर इरादतन हत्या के लिये तीन साल कैद की सजा सुनायी गयी। सजा का आदेश होते ही उन्होंने लोकसभा की सदस्यता से जनवरी 2007 में त्यागपत्र देकर उच्चतम न्यायालय में याचिका ठोक दी। उच्चतम न्यायालय ने निचली अदालत द्वारा दी गयी सजा पर रोक लगाते हुए फरवरी 2007 में सिद्धू को अमृतसर लोकसभा सीट से दुबारा चुनाव लड़ने की इजाजत दे दी।


title: नवजोत सिंह सिद्धू

text: इसके बाद 2007 में हुए उप-चुनाव में उन्होंने सत्तारूढ़ कांग्रेस पार्टी के पंजाब राज्य के पूर्व वित्त मन्त्री सुरिन्दर सिंगला को भारी अन्तर से हराकर अमृतसर की यह सीट पुनः हथिया ली। 2009 के आम चुनाव में उन्होंने भारतीय राष्ट्रीय कांग्रेस के ओम प्रकाश सोनी को 6858 वोटों से हराकर अमृतसर की सीट पर तीसरी बार विजय हासिल की। तब से लेकर आज तक वे अमृतसर की लोकसभा सीट से जनता का प्रतिनिधित्व कर रहे हैं।


title: नवजोत सिंह सिद्धू

text: 2016 में भाजपा छोड़ ने के बाद,  2017 मे नवजोत सिंह सिद्धू ने कांग्रेस ज्वाइन कर ली. सिद्धू ने कांग्रेस ज्वाइन करने के बाद अपने को पैदाइशी कांग्रेसी बताया था |2021 में नवजोत सिंह सिद्धू को पंजाब कांग्रेस ने अपना नया 'कैप्टन' यानि के प्रदेश अध्यक्ष बनाया था |


title: नवजोत सिंह सिद्धू

text: पंजाब 2022 के विधानसभा चुनाव में मिली करारी हार के बाद नवजोत सिंह सिद्धू ने पंजाब के कांग्रेस अध्यक्ष पद से इस्तीफा दे दिया है.


title: नवजोत सिंह सिद्धू

text: जब भारतीय क्रिकेट टीम 2001 में श्रीलंका के दौरे पर गयी तो सिद्धू ने बतौर कमेण्ट्रेटर निम्बूज स्पोर्टज़ के लिये काम किया। बाद में उन्हें ई.पी.एन.एस. स्टार स्पोर्ट्स ने अपने चैनल पर अनुबन्धित कर लिया और वे "वन लाइनर कॉमेडी" करने लगे। उन्हें इस कार्य से अपार लोकप्रियता भी हासिल हुई।


title: नवजोत सिंह सिद्धू

text: ई.एस.पी.एन. से अलग होने के बाद वे टेन स्पोर्ट्स से जुड़ गये और क्रिकेट समीक्षक के नये रोल में टी.वी. स्क्रीन पर दिखायी देने लगे। अब तो उन्हें कई अन्य भारतीय टी.वी. चैनल भी आमन्त्रित करने लगे हैं।


title: नवजोत सिंह सिद्धू

text: टी.वी. चैनल पर एक अन्य हास्य कार्यक्रम "द ग्रेट इन्डियन लाफ्टर चैलेन्ज" में जज की भूमिका उन्होंने बखूबी निभायी। इसके अतिरिक्त "पंजाबी चक दे" सीरियल में भी उन्हें काम मिला। हाल ही में उन्हें बिग बॉस के छठे एपिसोड में लिया गया जहाँ कुछ समय तक सफलतापूर्वक काम किया।


title: कैल्सियम हाइपोक्लोराइट

text: कैल्सियम हाइपोक्लोराइट एक अकार्बनिक यौगिक है। इसका रासायनिक सूत्र CaOCl2 है। यह एक सफेद बेरवेदार ठोस है। इससे क्लोरीन की तीव्र गन्ध निकलती रहती है। पीने के जल के शु्द्धिकरण में इसका उपयोग किया जाता है। क्लोरोफार्म तथा क्लोरीन गैस बनाने में भी इसका उपयोग किया जाता है।


title: कैल्सियम हाइपोक्लोराइट

text: इसे विरंजनचूर्ण (ब्लीचिंग पाउडर) तथा " कैल्सियम ऑक्साइक्लोराइड" भी कहते हैं। यह चूने का क्लोराइड होता है और देखने में चूने की तरह सफेद होता है पर इसमें क्लोरीन की गंध होती है। इसका निर्माण सर्वप्रथम ग्लैसगो के चार्ल्स टेनैंट ने सन् 1799 में किया था।


title: कैल्सियम हाइपोक्लोराइट

text: विरंजन चूर्ण स्थायी नहीं होता। समय बीतने के साथ साथ इसमें क्लोरीन की मात्रा कम होती जाती है, जिससे इसके विरंजन गुण का ह्रास होता जाता है। व्यापारिक विरंजन चूर्ण में विरंजन की दृष्टि से पर्याप्त मात्रा में निष्क्रिय पदार्थ मिले रहते हैं। उच्च ताप पर यह विघटित हो जाता है। वायु की आर्द्रता और कार्बन डाइऑक्साइड से भी इसका विघटन धीरे धीरे होता है।


title: कैल्सियम हाइपोक्लोराइट

text: विरंजनचूर्ण का निर्माण चूने और क्लोरीन से होता है। बुझे चूने पर क्लोरीन की क्रिया से यह बनता है। चूने के दो से तीन इंच गहरे स्तर पर क्लोरीन गैस प्रवाहित की जाती है। चूने का यह स्तर 10 से लेकर 20 फुट चौड़े, 100 फुट लंबे और 6 से लेकर 7 फुट ऊँचे कक्ष में बना होता है और आवश्यकतानुसार समय-समय पर स्तर को उलटते रहने की व्यवस्था रहती है। क्लोरीन का अवशोषण पहले तीव्रता से होता है पर पीछे मंद पड़ जाता है। कक्ष के स्थान में अब नलों का व्यवहार होता है, जिनमें ऊपर से चूना गिरता है और नीचे से क्लोरीन प्रविष्ट करता है और दोनों नलों के मध्य चूने द्वारा क्लोरीन के अवशोषण से तत्काल चूर्ण प्राप्त होता है।


title: कैल्सियम हाइपोक्लोराइट

text: विरंजनचूर्ण का सूत्र [CaCl (OCl)] दिया गया है। इसमें कैल्सियम का एक बंध क्लोरीन से और दूसरा बंध हाइपोक्लोरस (OCl) मूलक से संबद्ध है। चूर्ण में कुछ असंयुक्त चूना भी मिला रहता है। अत: इसे संघटन का आभास [CaCl. (OCl). Ca (OH)2] सूत्र से बहुत कुछ लगता है। चूर्ण का समस्त क्लोरीन विरंजन के लिए उपलब्ध नहीं होता। अधिक से अधिक 40% क्लोरीन ही उपलब्ध होता है, पर सामान्य चूर्ण में उपलब्ध क्लोरीन की मात्रा सदा ही इससे कम रहती है और समय के बीतने के साथ घटती जाती है। विरंजन के लिए और कृमिनाशक रूप में इस चूर्ण का प्रयोग व्यापकता से होता है, पर चूर्ण के स्थान में अब अन्य कई पदार्थ, जैसे द्रव क्लोरीन, कैल्सियम हाइपोक्लोराइट, [Ca(OCl)22H2O] सोडियम क्लोराइट, [NaClO2], जिनमें उपलब्ध क्लोरीन की मात्रा विरंजनचूर्ण से कहीं अधिक है, अधिकाधिक उपयोग में आ रहे हैं।


title: प्रबन्धकीय अर्थशास्त्र

text: प्रबन्धकीय अर्थशास्त्र (Managerial economics) अर्थशास्त्र की एक विशिष्ट शाखा है विवेकपूर्ण प्रबन्धकीय निर्णयों में सहायक होता है। यह आर्थिक सिद्धान्तों एवं व्यावसायिक व्यवहारों का ऐसा एकीकरण है जो प्रबन्धकों को निर्णय लेने और भावी योजनाऐं बनाने में सुविधा प्रदान करता है। इसे 'व्यावसायिक अर्थशास्त्र' या 'फर्मों का अर्थशास्त्र' भी कहा जाता है। प्रबन्धकीय अर्थशास्त्र उन आर्थिक सिद्धान्तों, प्रविधियों एवं तर्कों का अध्ययन है जिनका उपयोग व्यवसाय की व्यावहारिक समस्याओं के हल के लिए किया जाता है। अतः प्रबंधकीय अर्थशास्त्र, आर्थिक विज्ञान का वह भाग है जिसका व्यवसाय-जगत की समस्याओं के विश्लेषण तथा विवेकपूर्ण व्यावसायिक निर्णय लेने में उपयोग किया जाता है।


title: प्रबन्धकीय अर्थशास्त्र

text: आधुनिक विश्व की बढ़ती जटिलताओं और विषम आर्थिक समस्याओं के समाधान में अर्थशास्त्र के निरपेक्ष सिद्धान्तों का व्यावहारिक प्रयोग निरन्तर लोकप्रिय होता जा रहा है। जहां पहले व्यावसायिक क्षेत्रों में प्रबन्धकीय समस्याओं के विश्लेषण और समाधान में आर्थिक सिद्धान्तों का प्रयोग सीमित था वहां अब अर्थशास्त्र की नवीन अवधारणाओं, वैज्ञानिक विधियों और आर्थिक विश्लेषण की गणितीय पद्धतियों के विकास से प्रबन्धकीय अर्थशास्त्र का जन्म हुआ है। प्रबन्धकों को व्यावसायिक जटिल समस्याओं के समाधान का व्यावहारिक हल प्रदान कर उनकी आशाओं और आकांक्षाओं की पूर्ति करता है।


title: प्रबन्धकीय अर्थशास्त्र

text: आर्थिक सिद्धान्त दो या दो से अधिक आर्थिक चरों के फलनात्मक सम्बन्ध व्यक्त करतें है, जो कुछ दी हुई शर्तों पर आधारित होते हैं। व्यवसाय की समस्याओं में व्यावसायिक निर्णयन में सम्बन्धित आर्थिक सिद्धान्तों का उपयोग तीन प्रकार से सहायता करते हैं -


title: प्रबन्धकीय अर्थशास्त्र

text: इस प्रकार आर्थिक सिद्धान्तों के उपयोग से व्यावसायिक समस्याओं में मार्गदर्शन तो प्राप्त होता ही है, इससे निर्णयन प्रक्रिया मजबूत एवं सही बनती है जिससे सही निर्णयन संभव होते हैं।


title: प्रबन्धकीय अर्थशास्त्र

text: प्रबन्धकीय अर्थशास्त्र परम्परागत अर्थशास्त्र की ही एक विशिष्ट शाखा है, किन्तु फिर भी यह परम्परागत अर्थशास्त्र से अनेक दृष्टिकोण से भिन्न है। परम्परागत अर्थशास्त्र एक व्यापक विषय है, प्रबन्धकीय अर्थशास्त्र परम्परागत अर्थशास्त्र की एक शाखा मात्र है, अतः प्रबन्धकीय अर्थशास्त्र का क्षेत्र सीमित है। परम्परागत अर्थशास्त्र में आर्थिक सिद्धान्तों का केवल विवचेन किया जाता है, जबकि प्रबन्धकीय अर्थशास्त्र में आर्थिक सिद्धान्तों का व्यावसायिक समस्याओं के समाधान के लिए प्रयोग किया जाता है। इस तरह से परम्परागत अर्थशास्त्र सैद्धान्तिक है, जबकि प्रबन्धकीय अर्थशास्त्र व्यावहारिक है। परम्परागत अर्थशास्त्र में मांग व पूर्ति का विश्लेषण सम्पूर्ण अर्थशास्त्र के अर्थव्यवस्था के सन्दर्भ में किया जाता है, जबकि प्रबन्धकीय अर्थशास्त्र में मांग व पूर्ति का विश्लेषण केवल एक फर्म अथवा संगठन के सम्बन्ध में होता है।


title: प्रबन्धकीय अर्थशास्त्र

text: परम्परागत अर्थशास्त्र एक पुराना विषय है, जबकि प्रबन्धकीय अर्थशास्त्र एक नवीन विषय है। परम्परागत अर्थशास्त्र की मान्यताएं काल्पनिक होती है, जबकि प्रबन्धकीय अर्थशास्त्र की मान्यताएं व्यावहारिक होती है। परम्परागत अर्थशास्त्र में लगान, ब्याज, राष्ट्रीय आय तथा व्यापार चक्र का अध्ययन किया जाता है, जबकि प्रबन्धकीय अर्थशास्त्र में इनका अध्ययन नहीं किया जाता है। परम्परागत अर्थशास्त्र में व्यक्ति, समाज, फर्म तथा राष्ट्र के आर्थिक क्रियाकलापों का अध्ययन किया जाता है जबकि प्रबन्धकीय अर्थशास्त्र में केवल फर्म की आर्थिक क्रियाओं का अध्ययन किया जाता है।


title: प्रबन्धकीय अर्थशास्त्र

text: परम्परागत अर्थशास्त्र में व्यष्टि व समष्टि अर्थशास्त्र दोनों का अध्ययन किया जाता है, जबकि प्रबन्धकीय अर्थशास्त्र में केवल व्यष्टि अर्थशास्त्र का अध्ययन किया जाता है तथा समष्टि अर्थशास्त्र के उस भाग का ही अध्ययन किया जाता है जो फर्म को प्रभावित करता है। परम्परागत अर्थशास्त्र वर्णनात्मक विषय से अधिक सम्बन्धित है, जबकि प्रबन्धकीय अर्थशास्त्र निर्देशात्मक विषय अधिक होता है।


title: प्रबन्धकीय अर्थशास्त्र

text: परम्परागत अर्थशास्त्र में सिद्धान्तों का केवल विश्लेषण किया जाता है, जबकि प्रबन्धकीय अर्थशास्त्र में आर्थिक सिद्धान्तों के विश्लेषण के साथ-साथ, उनका फर्म की समस्याओं के समाधान, फर्म के नियोजन एवं निर्णयन में प्रयोग किया जाता है। परम्परागत अर्थशास्त्र में वितरण के सभी सिद्धान्त तथा लगान, मजदूरी, ब्याज एवं लाभ का अध्ययन होता है, जबकि प्रबन्धकीय अर्थशास्त्र में वितरण के केवल एक सिद्धान्त यथा लाभ का अध्ययन किया जाता है।


title: प्रबन्धकीय अर्थशास्त्र

text: प्रबन्धकीय अर्थशास्त्र एक ऐसा नवीन विकासमान विषय है जिसका पूर्णता प्रदान करने के लिए अनेक विषयों का सहयोग लिया जाता है, जिससे विशुद्ध आर्थिक सिद्धान्तों को फर्म के व्यावहारिक जीवन में प्रयुक्त किया जा सके। ये विषय व्यष्टि अर्थशास्त्र, समष्टि अर्थशास्त्र, गणित, सांख्यिकी, संक्रिया विज्ञान, लेखाशास्त्र, प्रबन्ध शास्त्र आदि हैं। प्रबन्धकीय अर्थशास्त्र का अन्य विषयों से सम्बन्ध संक्षेप में इस प्रकार है-


title: प्रबन्धकीय अर्थशास्त्र

text: प्रबन्धकीय अर्थशास्त्र प्रबन्धक के प्रयोग के लिए ही होता है, अतः प्रबन्ध के विभिन्न सिद्धान्तों का प्रबन्धकीय अर्थशास्त्र में व्यापक प्रयोग किया जाता है।


title: प्रबन्धकीय अर्थशास्त्र

text: व्यष्टि अर्थशास्त्र ही प्रबन्धकीय अर्थशास्त्र का मुख्य आधार है। प्रबन्धकीय अर्थशास्त्र में मूल्य सिद्धान्त एवं फर्म के सिद्धान्त ही अध्ययन का विषय हैं जो कि व्यष्टि अर्थशास्त्र से लिया गया है। व्यष्टि अर्थशास्त्र के निम्न विषयों का अध्ययन प्रबन्धकीय अर्थशास्त्र में कुछ आवश्यक समायोजनों के पश्चात् किया जाता है -


title: प्रबन्धकीय अर्थशास्त्र

text: समष्टि अर्थशास्त्र का प्रयोग फर्म पर बाह्म परिस्थितियों के पड़ने वाले प्रभावों का विश्लेषण, अध्ययन एवं समायोजन करने में उपयोगी सिद्ध होता है। समष्टि अर्थशास्त्र के निम्न घटकों का प्रबन्धकीय अर्थशास्त्र में व्यापक प्रयोग किया जाता है-


title: प्रबन्धकीय अर्थशास्त्र

text: वर्तमान युग में सरकार फर्म के क्रियाकलापों को बहुत अधिक प्रभावित करती है और यह हस्तक्षेप दिन-प्रतिदिन बढ़ता ही जा रहा है। सरकारी हस्तक्षेप का फर्म पर प्रतिकूल असर नहीं पड़े, इसके लिए प्रबन्धकीय अर्थशास्त्र में सार्वजनिक वित्त के सिद्धान्त का प्रयोग किया जाता है। ये सार्वजनिक वित्त के सिद्धान्त अग्र हैं -


title: प्रबन्धकीय अर्थशास्त्र

text: प्रबन्धकीय अर्थशास्त्र के निष्कर्षो को अधिक शुद्ध बनाने में गणित का प्रयोग बहुत उपयोगी सिद्ध हुआ है। गणित के सिद्धान्तों की सहायता से प्रबन्धकीय अर्थशास्त्र, आर्थिक सम्बन्धों को अधिक शुद्धता से माप सकता है एवं पूर्वानुमान अधिक शुद्ध हो सकते हैं। नियोजन सत्यता के अधिक निकट होगा तथा निर्णय सही होने की संभावना बढ़ जायेगी। मांग पूर्वानुमान, आदा-प्रदा विश्लेषण, उत्पादन फलन क्षेत्रों में गणित का प्रयोग बढ़ता जा रहा है।


title: प्रबन्धकीय अर्थशास्त्र

text: सांख्यिकी का प्रयोग प्रबन्धकीय अर्थशास्त्र में बढ़ता जा रहा है। सांख्यिकी का सम्भाव्यता सिद्धान्त, महांक जड़ता नियम (Law of Inertia of large numbers), सह-सम्बन्ध, प्रतीपगमन आदि प्रबन्धकीय अर्थशास्त्र में बहुत अधिक प्रयोग में लिये जाते है। सांख्यिकी के सिद्धान्तों की सहायता से प्रबन्धकीय अर्थशास्त्र के निर्णय अधिक व्यावहारिक एवं उपयोगी होते हैं। सांख्यिकी विधियों की सहायता से लगाये गये पूर्वानुमान अधिक शुद्ध होते हैं।


title: प्रबन्धकीय अर्थशास्त्र

text: प्रबन्धकीय अर्थशास्त्र में निर्णय लेते समय संक्रिया विज्ञान का खूब उपयोग होता है। प्रबन्धकीय अर्थशास्त्र में फर्म के 'अनुकूलतम आकार' का निर्धारण, साधनों के चयन की समस्या, वैकल्पिक उत्पादन विधियों, लागत न्यूनीकरण एवं लाभ अधिकतम करने के लिए निम्नलिखित संक्रिया विज्ञान की तकनीकों का प्रयोग किया जाता है -


title: प्रबन्धकीय अर्थशास्त्र

text: लेखाशास्त्र के द्वारा ही प्रबन्धकीय अर्थशास्त्री को फर्म के विभिन्न क्रियाकलापों की संख्यात्मक जानकारी मिलती है, जिसको वह नियोजन (प्लानिंग), निर्णय तथा नियंत्रण के लिए प्रयुक्त करता है। लेखाशास्त्र के माध्यम से ही उसे फर्म के विक्रय, मांग, पूर्ति, उत्पादन तथा लागत के समंक उपलब्ध होते हैं।


title: प्रबन्धकीय अर्थशास्त्र

text: प्रबन्धकीय अर्थशास्त्र में लागत लेखों का बहुत अधिक प्रयोग होता है। लागत लेखों की सहायता से प्रबन्धकीय अर्थशास्त्री लागतों का विश्लेषण कर उसको न्यूनतम रखने का प्रयास करता है।


title: माया

text: माया (या भ्रम) शब्द का प्रयोग एक से अधिक अर्थों में होता है। ऐसा प्रतीत होता है कि विचार में परिवर्तन के साथ शब्द का अर्थ बदलता गया। जब हम किसी चकित कर देने वाली घटना को देखते हैं, तो उसे ईश्वर की माया कह देते हैं। यहाँ माया का अर्थ शक्ति है। व्यक्ति अपनी चतुराई से वस्तु को विपरीत रूप में दिखाता है, यथार्थ के अभाव में भी उन्हें दिखा देता है। यह उसकी माया है। यहाँ का अर्थ मिथ्या ज्ञान या ऐसे ज्ञान का विषय है। मिथ्या ज्ञान दो प्रकार का है -- भ्रम और मतिभ्रम। भ्रम में ज्ञान का विषय विद्यमान है परंतु वास्तविक रूप में दिखाता नहीं, मतिभ्रम में बाहर कुछ होता ही नही, हम कल्पना को प्रत्यक्ष ज्ञान समझ लेते हैं।


title: माया

text: हम में से हर एक कभी न कभी भ्रम या मतिभ्रम का शिकार होता है, कभी द्रष्टा और दृष्ट के दरमियान परदा पड़ जाता है। कभी वातावरण मिथ्या ज्ञान का कारण हो जाता है व्यक्ति की हालत में इसे अविद्या कहते है। माया व्यापक अविद्या है जिसमें सभी मनुष्य फँसे हैं। कुछ विचारक इसे भ्रम के रूप में देखते हैं, कुछ मतिभ्रम के रूप में। पश्चिमी दर्शन में कांट और बर्कले इस भेद को व्यक्त करते हैं।


title: माया

text: ज्ञानलाभ के अनुसार आरंभ में हमारा मन कोरी पटिया के समान होता है जिस पर बाहर से निरंतर प्रभाव पड़ते रहते हैं। कांट ने कहा कि ज्ञान की प्राप्ति में मन क्रियाहीन नहीं होता, क्रियाशील होता है। सभी घटनाएँ देश और काल में घटती प्रतीत होती है, परंतु देश और काल कोई बाहरी पदार्थ नहीं, ये मन की गुणग्राही शक्ति की आकृतियाँ हैं। प्रत्येक उपलब्ध को इन दोनों साँचों में से गुजरना पड़ता है। इस क्रम में उनका रंग रूप बदल जाता है। इसका परिणाम यह है कि हम किसी पदार्थ को उसके वास्तविक रूप में नहीं देख सकते, चश्में में से देखते हैं, जिसे हम आरंभ से पहने हैं और जिसे उतार नहीं सकते।


title: माया

text: लॉक ने बाह्म पदार्थों के गुणों में प्रधान और अप्रधान का भेद देखा। प्रधान गुण प्राकृतिक पदार्थों में विद्यमान है, परंतु अप्रधान गुण वह प्रभाव है जो बाह्म पदार्थ हमारे मन पर डालते हैं। बर्कले ने कहा कि जो कुछ अप्रधान गुणों के मानवी होने के पक्ष में कहा जाता है, वही प्रधान गुणों के मानवी होने के पक्ष में कहा जा सकता है। पदार्थ गुणसमूह ही है और सभी गुण मानवी हैं, समस्त सत्ता चेतनों और विचारों से बनी है। हमारे उपलब्ध (Sense Experience) हम पर थोपे या आरोपित किए जाते हैं, परंतु ये प्रकृति के आघात के परिणाम नहीं, ईश्वर की क्रिया के फल हैं।


title: माया

text: भारत में मायावाद का प्रसिद्ध विवरण है-- "ब्रह्म सत्यम, जगत् मिथ्या"। इस व्यवस्था में जीवात्मा का स्थान कहाँ है? यह भी जगत् का अंश है, ज्ञाता नहीं, आप आभास है। ब्रह्म माया से आप्त होता है और अपने शुद्ध स्वरूप को छोड़कर ईश्वर बन जाता है। ईश्वर, जीव और बाह्म पदार्थ, प्राप्त ब्रह्म के ही तीन प्रकाशन हैं। ब्रह्म के अतिरिक्त तो कुछ ही नहीं, यह सारा खेल होता क्यों है? एक विचार के अनुसार मायावी अपनी दिल्लगी के लिये खेल खेलता है, दूसरे विचार के अनुसार माया एक परदा है जो शुद्ध ब्रह्म को ढक देती है। पहले विचार के अनुसार माया ब्रह्म की शक्ति है, दूसरे के अनुसार उसकी अशक्ति की प्रतीक है। सामान्य विचार के अनुसार मायावाद का सिद्धांत उपनिषदों, ब्रह्मसूत्रों और भगवद गीता में प्रतिपादित है। इसका प्रसार प्रमुख रूप से शंकराचार्य ने किया। उपनिषदों में मायावाद का स्पष्ट वर्णन नहीं, माया शब्द भी एक दो बार ही प्रयुक्त हुआ है। ब्रह्मसूत्रों में शंकर ने अद्वैत को देखा, रामानुज ने इसे नहीं देखा और बहुतेरे विचारकों के लिये रामानुज की व्याख्या अधिक विश्वास करने के योग्य है। भगवद्गीता दार्शनिक कविता है, दर्शन नहीं। शंकर की स्थिति प्राय: भाष्यकार की है। मायावाद के समर्थन में गौड़पाद की कारिकाओं का स्थान विशेष महत्व का है, इसपर कुछ विचार करें।


title: माया

text: स्वप्न में जो कुछ दिखाई देता है, वह शरीर के अंदर ही स्थित होता है, वहाँ उसके लिये पर्याप्त स्थान नहीं। स्वप्न देखनेवाला स्वप्न में दूर के स्थानों में जाकर दृश्य देखता है, परंतु जो काल इसमें लगता है वह उन स्थानों में पहुँचने के लिये पर्याप्त नहीं और जागने पर वह वहाँ विद्यमान नहीं होता।


title: माया

text: देश के संकोच के कारण हमें मानना पड़ता है कि स्वप्न में देखे हुए पदार्थ वस्तुगत अस्तित्व नहीं रखते, काल का संकोच भी बताता है कि स्वप्न के दृश्य वास्तविक नहीं। इसके बाद गौडपाद कहता है कि स्वप्न और जागृत अवस्थाओं में कोई भेद नहीं, दानों एक समान अस्थिर हैं। वर्तमान प्रतीति से पूर्व का अभाव स्वीकृत है, इसके पीछेश् आने वाले अनुभव का भाव अभी हुआ नहीं; जो आदि और अंत में नहीं है, वह वर्तमान में भी वैसा ही है "जिस प्रकार स्वप्न और माया देखे जाते हैं, जैसे गंधर्वनगर दिखता है, उसी तरह पंडितों ने वेदांत में इस जगत् को देखा है।'


title: माया

text: श्वेताश्वतर उपनिषद् (१.१२)  तीन तत्व है। अनादि अनंत शाश्वत। एक ब्रह्म, एक जीव, एक माया।" तो ब्रह्म (भगवान) और जीव (आत्मा) के अलावा जो बचा वो माया है, माया अज्ञान का प्रतीक है


title: मुमताज़ (अभिनेत्री)

text: मुमताज़ (अपनी शादी के बाद मुमताज़ माधवानी के नाम से जानी जाती हैं; जन्म: 31 जुलाई 1947) हिन्दी फ़िल्मों की एक अभिनेत्री हैं। उन्होंने 1971 में "खिलौना" में अपने किरदार के लिए सर्वश्रेष्ठ अभिनेत्री का फिल्मफेयर पुरस्कार जीता। हालांकि उन्होंने छोटी सहायक भूमिकाओं के साथ शुरुआत की, बाद में उन्होंने तरक्की की और अपने समय के सभी शीर्ष अभिनेताओं के साथ मुख्य भूमिकाओं में काम किया। उन्हें 60 और 70 के दशक की सर्वश्रेष्ठ अभिनेत्रियों और नर्तकियों में से एक के रूप में याद किया जाता है।


title: मुमताज़ (अभिनेत्री)

text: मुमताज़ का जन्म अब्दुल सलीम अस्करी (मेवे के विक्रेता) और शदी हबीब आगा के यहाँ हुआ था जो ईरान से थे। उनके जन्म के ठीक एक साल बाद उनका तलाक हो गया। उनकी छोटी बहन अभिनेता मल्लिका है जिनकी शादी पहलवान और भारतीय अभिनेता रंधावा से हुई थी - जो पहलवान और अभिनेता दारा सिंह के छोटे भाई थे।


title: मुमताज़ (अभिनेत्री)

text: मुमताज़ "सोने की चिड़िया" (1958) में एक बाल अभिनेत्री के रूप में दिखाई दीं। किशोरी के रूप में उन्होंने 1960 के दशक की शुरुआत में "वल्लाह क्या बात है", "स्त्री" और "सेहरा" में अतिरिक्त अभिनेत्री के रूप में काम किया। वयस्क के रूप में, ए-ग्रेड फिल्मों में उनकी पहली भूमिका 1963 की "गहरा दाग़" में थी। इसमें उन्होंने नायक की बहन की भूमिका निभाई थी। "मुझे जीने दो" जैसी सफल फिल्मों में उन्हें छोटी भूमिकाएँ मिलीं। बाद में, उन्होंने 16 एक्शन फिल्मों में मुख्य नायिका की भूमिका निभाई, जिसमें "फ़ौलाद" "वीर भीमसेन", "टार्ज़न कम्स टू देल्ही", "सिकंदर-ए-आज़म", "रूस्तम-ए-हिंद", "राका", और "डाकू मंगल सिंह", शामिल हैं। इन सब में पहलवान दारा सिंह उनके साथ मुख्य भूमिका में थे और वह स्टंट-फिल्म नायिका के रूप में मानी जाने लगीं।


title: मुमताज़ (अभिनेत्री)

text: वह राज खोसला की ब्लॉकबस्टर "दो रास्ते" (1969) थी, जिसने मुमताज़ को पूर्ण फिल्मी सितारा बना दिया। इसमें राजेश खन्ना ने अभिनय किया था। हालाँकि मुमताज़ की फिल्म में छोटी भूमिका थी, फिर भी निर्देशक राज खोसला ने उनके साथ चार गाने फिल्माए। 1969 में, राजेश खन्ना के साथ उनकी फिल्में "दो रास्ते" और "बंधन", वर्ष की शीर्ष कमाई करने वाली फिल्म बनी थी। उन्होंने राजेन्द्र कुमार की "ताँगेवाला" में प्रमुख नायिका की भूमिका निभाई। शशि कपूर, जिन्होंने पहले "सच्चा झूठा" (1970) में उनके साथ काम करने से इनकार कर दिया था, अब वह चाहते थे कि वह "चोर मचाये शोर" (1974) में उनकी नायिका बनें। उन्होंने "लोफर" और "झील के उस पार" (1973) जैसी फिल्मों में प्रमुख नायिका के रूप में धर्मेन्द्र के साथ काम किया।


title: मुमताज़ (अभिनेत्री)

text: मुमताज ने फ़िरोज़ ख़ान के साथ अक्सर काम किया जिसमें हिट फिल्में "मेला" (1971), "अपराध" (1972) और "नागिन" शामिल हैं। राजेश खन्ना के साथ उनकी जोड़ी कुल 10 फिल्मों में सबसे सफल रही। उन्होंने अपने परिवार पर ध्यान केन्द्रित करने के लिए फिल्म "आईना" (1977) के बाद फिल्मों में काम करना छोड़ दिया। उन्होंने 1990 में "आँधियां" से फिर वापसी की थी।


title: मुमताज़ (अभिनेत्री)

text: मुमताज ने 1974 में बिजनेसमैन मयूर माधवानी से शादी की। उनकी दो बेटियां हैं, जिनमें से एक नताशा ने 2006 में अभिनेता फिरोज खान के बेटे फरदीन खान से शादी की।


title: मुमताज़ (अभिनेत्री)

text: शम्मी कपूर उससे प्यार करते थे और उससे शादी भी करना चाहते थे लेकिन मुमताज कम उम्र में अपना फिल्मी करियर छोड़ने के लिए तैयार नहीं थीं क्योंकि कपूर नहीं चाहते थे कि उनकी पत्नी शादी के बाद फिल्म उद्योग में काम करें।


title: बांग्लादेश मुक्ति युद्ध

text: बांग्लादेश का स्वतंत्रता संग्राम १९७१ में हुआ था, इसे 'मुक्ति संग्राम' भी कहते हैं। यह युद्ध वर्ष १९७१ में २५ मार्च से १६ दिसम्बर तक चला था। इस रक्तरंजित युद्ध के माध्यम सेे बांलादेश ने पाकिस्तान से स्वाधीनता प्राप्त की। 16 दिसम्बर सन् 1971 को बांग्लादेश बना था। भारत की पाकिस्तान पर इस ऐतिहासिक जीत को विजय दिवस के रूप में मनाया जाता है। पाकिस्तान पर यह जीत कई मायनों में ऐतिहासिक थी। भारत ने ९३ हजार पाकिस्तानी सैनिकों को घुटने टेकने पर मजबूर कर दिया था।


title: बांग्लादेश मुक्ति युद्ध

text: १९७१ के पहले बांलादेश, पाकिस्तान का एक प्रान्त था जिसका नाम 'पूर्वी पाकिस्तान' था जबकि वर्तमान पाकिस्तान को पश्चिमी पाकिस्तान कहते थे। कई सालों के संघर्ष और पाकिस्तान की सेना के अत्याचार और बांग्लाभाषियों के दमन के विरोध में पूर्वी पाकिस्तान के लोग सड़कों पर उतर आए थे। १९७१ में आज़ादी के आंदोलन को कुचलने के लिए पाकिस्तानी सेना ने पूर्वी पाकिस्तान के विद्रोह पर आमादा लोगों पर जमकर अत्याचार किए। लाखों लोगों को मौत के घाट उतार दिया गया और अनगिनत महिलाओं की आबरू लूट ली गई।


title: बांग्लादेश मुक्ति युद्ध

text: भारत ने पड़ोसी के नाते इस जुल्म का विरोध किया और क्रांतिकारियों की मदद की। इसका नतीजा यह हुआ कि भारत और पाकिस्तान के बीच सीधी जंग हुई। इस लड़ाई में भारत ने पाकिस्तान को घुटने टेकने पर मजबूर कर दिए। इसके साथ ही दक्षिण एशिया में एक नए देश का उदय हुआ।


title: बांग्लादेश मुक्ति युद्ध

text: 14 अगस्त 1947 को धर्म पर आधारित स्वतंत्र पाकिस्तान देश का गठन हुआ, तत्कालीन पाकिस्तान के दो भाग थे पू्र्वी एवं पश्चिमी पाकिस्तान एवं दोनो ही भाग में सामाजिक, आर्थिक एवं शैक्ष्णिक समानताएं नही थीं। संसाधनों के अनुसार पूर्वी पाकिस्तान ज्यादा समृद्ध था लेकिन राजनीतिक रूप से पश्चिमी पाकिस्तान ज्यादा प्रखर एवं हावी था। इस प्रकार एक ही देश के दो भागों में पायी जाने वाली सामाजिक एवं आर्थिक विषमताएं एवं प्रबुद्ध जनों के द्वारा सत्ता के ऊपर नियंत्रण करने की प्रवृति ही देशव्यापी असंतोष एवं अंत में 1971 में बांग्लादेश के गठन का कारण बनी।


title: बांग्लादेश मुक्ति युद्ध

text: पाकिस्तान के गठन के समय पश्चिमी क्षेत्र में पंजाबी, सिंधी, पठान, बलोच और मुजाहिरों की बड़ी संख्या थी, जबकि पूर्व हिस्से में बंगाली बोलने वालों का बहुमत था। हालांकि पूर्वी भाग में राजनैतिक चेतना की कभी कमी नही रही लेकिन पूर्वी हिस्सा देश की सत्ता में कभी भी उचित प्रतिनिधित्व नही पा सका एवं हमेशा राजनीतिक रूप से उपेक्षित रहा। इससे पूर्वी पाकिस्तान के लोगों में जबरदस्त नाराजगी थी। और इसी नाराजगी का राजनैतिक लाभ लेने के लिए बांग्लादेश के नेता शेख मुजीब-उर-रहमान ने अवामी लीग का गठन किया और पाकिस्तान के अंदर ही और स्वायत्तता की मांग की। 1970 में हुए आम चुनाव में पूर्वी क्षेत्र में शेख की पार्टी ने जबरदस्त विजय हासिल की। उनके दल ने संसद में बहुमत भी हासिल किया लेकिन बजाए उन्हें प्रधानमंत्री बनाने के उन्हें जेल में डाल दिया गया। और यहीं से पाकिस्तान के विभाजन की नींव रखी गई।


title: बांग्लादेश मुक्ति युद्ध

text: 1971 के समय पाकिस्तान में जनरल याह्या खान राष्ट्रपति थे और उन्होंने पूर्वी हिस्से में फैली नाराजगी को दूर करने के लिए जनरल टिक्का खान को जिम्मेदारी दी। लेकिन उनके द्वारा दबाव से मामले को हल करने के प्रयास किये गये जिससे स्थिति पूरी तरह बिगड़ गई। 25 मार्च 1971 को पाकिस्तान के इस हिस्से में सेना एवं पुलिस की अगुआई में जबर्दस्त नरसंहार हुआ। इससे पाकिस्तानी सेना में काम कर रहे पूर्वी क्षेत्र के निवासियों में जबर्दस्त रोष हुआ और उन्होंने अलग मुक्ति वाहिनी बना ली। पाकिस्तानी फौज का निरपराध, हथियार विहीन लोगों पर अत्याचार जारी रहा। जिससे लोगों का पलायन आरंभ हो गया जिसके कारण भारत ने अंतर्राष्ट्रीय समुदाय से लगातार अपील की कि पूर्वी पाकिस्तान की स्थिति सुधारी जाए, लेकिन किसी देश ने ध्यान नहीं दिया और जब वहां के विस्थापित लगातार भारत आते रहे तो अप्रैल 1971 में तत्कालीन प्रधानमंत्री इंदिरा गांधी ने मुक्ति वाहिनी को समर्थन देकर, बांग्लादेश को आजाद करवाने का निर्णय लिया।


title: बांग्लादेश मुक्ति युद्ध

text: बांग्लादेश बनने से पहले पूर्वी पाकिस्तान में पाकिस्तानी सेना ने स्थानीय नेताओं और धार्मिक चरमपंथियों की मदद से मानवाधिकारों का हनन किया। २५ मार्च १९७१ को शुरू हुए ऑपरेशन सर्च लाइट से लेकर पूरे बांग्लादेश की आज़ादी की लड़ाई के दौरान पूर्वी पाकिस्तान में जमकर हिंसा हुई। बांग्लादेश सरकार के मुताबिक इस दौरान करीब ३० लाख लोग मारे गए। हालांकि, पाकिस्तान सरकार की ओर से गठित किए गए हमूदूर रहमान आयोग ने इस दौरान सिर्फ २६ हजार आम लोगों की मौत का नतीजा निकाला।


title: बांग्लादेश मुक्ति युद्ध

text: बांग्लादेश के संस्थापक नेता शेख मुजीब-उर-रहमान ने बांग्लादेश की आज़ादी के लिए संघर्ष किया। बांग्लादेश के राष्ट्रपिता कहे जाने वाले शेख मुजीब को 'बंगबंधु' की उपाधि से नवाजा गया। अवामी लीग के नेता शेख मुजीब बांग्लादेश के पहले राष्ट्रपति और प्रधानमंत्री बने। हालांकि, १९७५ में उनके सरकारी आवास पर ही सेना के कुछ जूनियर अफसरों और अवामी लीग के कुछ नेताओं ने मिलकर शेख मुजीब-उर-रहमान की हत्या कर दी। उस वक्त उनकी दोनों बेटियां शेख हसीना वाजेद और शेख रेहाना तत्कालीन पश्चिमी जर्मनी की यात्रा पर थीं।


title: बांग्लादेश मुक्ति युद्ध

text: बांग्लादेश की आज़ादी की लड़ाई के दौरान मुक्तिवाहिनी का गठन पाकिस्तान सेना के अत्याचार के विरोध में किया गया था। १९६९ में पाकिस्तान के तत्कालीन सैनिक शासक जनरल अयूब के खिलाफ पूर्वी पाकिस्तान में असंतोष बढ़ गया था और बांग्लादेश के संस्थापक नेता शेख मुजीबुर रहमान के आंदोलन के दौरान १९७० में यह अपने चरम पर था। मुक्ति वाहिनी एक छापामार संगठन था, जो पाकिस्तानी सेना के खिलाफ गुरिल्ला युद्ध लड़ रहा था। मुक्ति वाहिनी को भारतीय सेना ने समर्थन दिया था। ये पूर्वी पाकिस्तान के लिए बहुत बुरा समय था।


title: बांग्लादेश मुक्ति युद्ध

text: पाकिस्तान सेना के इशारे पर रजाकरों, अल शम्स और अल बद्र ने तत्कालीन पूर्वी पाकिस्तान में बंगाली भाषी अल्पसंख्यकों और बंगाली भाषी मुस्लिमों पर अत्याचार किए और जमकर मानवाधिकारों का उल्लंघन किया। उनके द्वारा किये गये अमानवीय अत्याचार के प्रमाण आज तक बांग्लादेश में सामुहिक कब्रों के रूप में मिलते रहे हैं।


title: बांग्लादेश मुक्ति युद्ध

text: १९७१ में तत्कालीन पूर्व पाकिस्तान (अब बांग्लादेश) में नरसंहारों के बाद कई सामूहिक कब्र बनाई गईं, जिनका पता अब तक चलता रहा है। १९९९ में ढाका में मस्जिद के पास एक विशाल कब्र का पता चला। बंगालियों के खिलाफ किए गए अत्याचार का पता ढाका में मौजूद अमेरिकी वाणिज्यिक दूतावास से भेजे गए टेलीग्राम से लगता है। इस टेलीग्राम के मुताबिक बंगालियों के खिलाफ युद्ध की पहली ही रात को ढाका यूनिवर्सिटी में छात्रों और आम लोगों को सरेआम मौत के घाट उतार दिया गया। उन सभी इलाकों में नरसंहार किये गये जहां से विरोध की आशंका थी। यंहां तक कि लोगों को घरों से बाहर निकाल कर के गोलियों से भून दिया गया।


title: बांग्लादेश मुक्ति युद्ध

text: १९७१ में पूर्वी पाकिस्तान में लाखों महिलाओं के साथ बलात्कार, अत्याचार किया गया और हत्या की गईं। एक अनुमान के मुताबिक ऐसी करीब चार लाख महिलाओं के साथ ऐसी ज्यादतियां की गईं जिनमे उनके साथ बलात् यौन संबंधों को बनाना, सैनिक कैण्ट में महिलाओं को सेक्स वर्कर के रूप में रखना आदि एवं सामूहिक बलात्कार जैसी हरकतें थीं। ५६३ बंगाली महिलाओं को कैंट इलाके में कर रखा था। कैदलड़ाई के पहले ही दिन से ५६३ बंगाली महिलाओं को ढाका के डिंगी मिलिट्री कैंट में कैद कर दिया गया था। इन महिलाओं के साथ पाकिस्तानी सेना के जवान ज्यादतियां करते थे। अतयाचारों से परेशान होकर लगभग १० लाख लोग भारत चले गए एक दूसरे अनुमान के मुताबिक पूर्वी पाकिस्तान में अत्याचार से तंग आकर करीब ८० लाख लोग भारत की सीमा में प्रवेश कर गए थे। भारत के इस लड़ाई में दखल देने के पीछे इन शरणार्थियों के भारत में प्रवेश एवं इस वजह से भारत के ऊपर पड़ने वाले आर्थिक दबाव को भी एक कारण माना जाता है।


title: युजवेन्द्र चहल

text: युजवेन्द्र चहल (अंग्रेजी :Yuzvendra Chahal) (जन्म २३ जुलाई १९९० जींद, हरियाणा) एक भारतीय क्रिकेट खिलाड़ी है जो घरेलू क्रिकेट में हरियाणा टीम की ओर से खेलते हैं। ये एक लेग ब्रेक गेंदबाज है।


title: युजवेन्द्र चहल

text: वह भारत के लिए सबसे टी-20 इंटरनेशनल में सबसे ज्याद विकेट लेने वाले बॉलर है | उन्होंने 2022 में वेस्टइंडीज़ के खिलाफ खेलते हुए युजवेंद्र चहल ने टी-20 इंटरनेशनल में भारत के लिए सबसे ज्याद विकेट लेने के मामले में उन्होंने जसप्रीत बुमराह की बराबरी कर ली थी | टी-20 इंटरनेशनल में दोनों ही बॉलर्स के नाम 66 विकेट हो गए हैं |


title: युजवेन्द्र चहल

text: भारत - ज़िम्बाब्वे श्रृंखला २०१६ में इन्हें १५ सदस्य टीम में चयन किया गया। इस कारण इन्होंने अपने एक दिवसीय अंतर्राष्ट्रीय क्रिकेट की शुरुआत ११ जून २०१६ को ज़िम्बाब्वे क्रिकेट टीम के खिलाफ हरारे स्पोर्ट्स क्लब में की। साथ ही श्रृंखला के दुसरे ही मैच में चहलने ३ विकेट भी लिए थे। साथ ही १८ जून २०१६ को हरारे स्पोर्ट्स क्लब में ही ज़िम्बाब्वे के खिलाफ अपने ट्वेन्टी-ट्वेन्टी कैरियर की भी शुरुआत कर दी।


title: युजवेन्द्र चहल

text: युजवेन्द्र चहल श्रीलंका क्रिकेट टीम के अजंता मेंडिस के बाद दुनिया के इकलौते ऐसे क्रिकेट खिलाड़ी है जिन्होंने ट्वेन्टी-ट्वेन्टी क्रिकेट में एक मैच में ६ विकेट लिए हो। चहल ने यह कारनामा इंग्लैंड क्रिकेट टीम के खिलाफ ०१ फरवरी २०१७ को बैंगलोर में किया था, उस मैच में इन्होंने ४ ओवरों में २५ इन देकर ६ विकेट लिए थे।


title: युजवेन्द्र चहल

text: चहल वर्ल्ड कप में भारत की तरफ से सबसे ज्यादा रन लुटाने वाले गेंदबाज हैं | उन्होंने 2019 वर्ल्ड कप में इंग्लैंड के खिलाफ बिना कोई सफलता हासिल किए 10 ओवर में 88 रन लुटा दिए थे | चहल से पहले यह रिकॉर्ड पूर्व भारतीय तेज गेंदबाज जवागल श्रीनाथ के नाम पर था. उन्होंने 2003 वर्ल्ड कप के एक मैच में कुल 87 रन दिए थे |


title: पुरामहादेव मंदिर

text: पुरामहादेव (जिसे परशुरामेश्वर भी कहते हैं) उत्तर प्रदेश के मेरठ शहर के पास, बागपत जिले से ४.५ कि.मी दूर बालौनी कस्बे में एक छोटा से गाँव पुरा में हिन्दू भगवान शिव का एक प्राचीन मंदिर है जो शिवभक्तों का श्रध्दा केन्द्र है। इसे एक प्राचीन सिध्दपीठ भी माना गया है। केवल इस क्षेत्र के लिये ही नहीं प्रत्युत्त समस्त पश्चिमी उत्तर प्रदेश में इसकी मान्यता है। लाखों शिवभक्त श्रावण और फाल्गुन के माह में पैदल ही हरिद्वार से कांवड़ में गंगा का पवित्र जल लाकर परशुरामेश्वर महादेव का अभिषेक करते हैं। ऐसी मान्यता है कि भगवान शिव भी प्रसन्न हो कर अपने भक्तों की सभी मनोकामनाएँ पूर्ण कर देते हैं।


title: पुरामहादेव मंदिर

text: जहाँ पर परशुरामेश्वर पुरामहादेव मंदिर है। काफी पहले यहाँ पर कजरी वन हुआ करता था। इसी वन में जमदग्नि ऋषि अपनी पत्नी रेणुका सहित अपने आश्रम में रहते थे। रेणुका प्रतिदिन कच्चा घड़ा बनाकर हिंडन नदी नदी से जल भर कर लाती थी। वह जल शिव को अर्पण किया करती थी। हिंडन नदी, जिसे पुराणों में पंचतीर्थी कहा गया है और हरनन्दी नदी के नाम से भी विख्यात है, पास से ही निकलती है। यह मंदिर मेरठ से ३६ कि.मी व बागपत से ३० कि.मी दूर स्थित है।


title: पुरामहादेव मंदिर

text: प्राचीन समय में एक बार राजा सहस्त्र बाहु शिकार खेलते हुए उस आश्रम में पहुँचे। ऋषि की अनुपस्थिति में रेणुका ने "कामधोनु" गाय की कृपा से राजा का पूर्ण आदर सत्कार किया। राजा उस अद्भुत गाय को बलपूर्वक वहाँ से ले जाना चाहता था। परन्तु वह ऐसा करने में सफल नहीं हो सका। अन्त में राजा गुस्से में रेणुका को ही बलपूर्वक अपने साथ हस्तिनापुर अपने महल में ले गया तथा कमरे में बन्द कर दिया। रानी ने अवसर पाते ही अपनी छोटी बहन द्वारा रेणुका को मुक्त्त कर दिया। रेणुका ने वापिस आकर सारा वृतान्त ऋषि को कह सुनाया। परन्तु ऋषि ने एक रात्रि दूसरे पुरूष के महल में रहने के कारण रेणुका को ही आश्रम छोड़ने का आदेश दे दिया। रेणुका ने अपने पति से बार-बार प्रार्थना की कि वह पूर्णता पवित्र है तथा वह आश्रम छोड़कर नहीं जायेगी। अगर उन्हें विश्वास नहीं तो वे अपने हाथों से उसे मार दें। जिससे पति के हाथों मरकर वह मोक्ष को प्राप्त हो जाये। परन्तु ऋषि अपने आदेश पर अडिग रहे।


title: पुरामहादेव मंदिर

text: तत्पश्चात् ऋषि ने अपने तीन पुत्रों को उनकी माता का सिर धड़ से अलग करने को कहा, लेकिन उनके पुत्रों ने मना कर दिया। चौथे पुत्र परशुराम ने "पितृ आज्ञा" को अपना धर्म मानते हुए अपनी माता का सिर धड़ से अलग कर दिया। बाद में परशुराम जी को इसका घोर पश्चात् हुआ उन्होंने थोड़ी दूर पर ही घोर तपस्या करनी आरम्भ कर दी तथा वहाँ पर शिवलिंग स्थापित कर उसकी पूजा करने लगे। उनकी तपस्या से प्रसन्न होकर आशुतोश भगवान शिव ने उन्हें प्रत्यक्ष दर्शन दिये तथा वरदान माँगने को कहा। भगवान परशुराम ने अपनी माता को पुनर्जीवित करने की प्रार्थना की। भगवान शिव ने उनकी माता को जीवित कर दिया तथा एक परशु (फरसा) भी दिया तथा कहा जब भी युद्ध के समय इसका प्रयोग करोगे तो विजय होगे।


title: पुरामहादेव मंदिर

text: परशुराम जी वही पास के वन में एक कुटिया बनाकर रहने लगे। थोड़े दिन बाद ही परशुराम जी ने अपने फरसे से सम्पूर्ण सेना सहित राजा सहस्त्रबाहु को मार दिया। वे तत्कालीन क्षत्रियों के दुष्कर्मों के कारण बहुत ही क्षुब्ध थे, अतः उन्होंने पृथ्वी पर क्षत्रियों को मृत्यु दण्ड दिया व इक्कीस बार पूरी पृथ्वी को क्षत्रिय विहीन कर दिया। जिस स्थान पर शिवलिंग की स्थापना की थी वहां एक मंदिर भी बनवा दिया। कालान्तर मंदिर खंडहरों में बदल गया। काफी समय बाद एक दिन लण्डौरा की रानी इधर घूमने निकली तो उसका हाथी वहाँ आकर रूक गया। महावत की बड़ी कोशिश के बाद भी हाथी वहां से नहीं हिला तब रानी ने सैनिकों को वह स्थान खोदने का आदेश दिया। खुदाई में वहाँ एक शिवलिंग प्रकट हुआ जिस पर रानी ने एक मंदिर बनवा दिया यही शिवलिंग तथा इस पर बना मंदिर आज परशुरामेश्वर मंदिर के नाम से विख्यात है।


title: पुरामहादेव मंदिर

text: इसी पवित्र स्थल पर जगद्गुरू शंकराचार्य स्वामी कृष्ण बोध आश्रम जी महाराज ने भी तपस्या की, तथा उन्हीं की अनुकम्पा से पुरामहादेव महादेव समिति भी गठित की गई जो इस मंदिर का संचालन करती है।


title: नीरजा भनोट

text: नीरजा भनोत (, 7 सितंबर 1963- 5 सितंबर 1986) मुंबई में पैन ऍम एयरलाइन्स () की विमान परिचारिका थीं। 5 सितंबर 1986 के मुम्बई से न्यूयॉर्क जा रहे पैन एम फ्लाइट 73 के अपहृत विमान में यात्रियों की सहायता एवं सुरक्षा करते हुए वे आतंकवादियों की गोलियों का शिकार हो गईं थीं। उनकी बहादुरी के लिये मरणोपरांत उन्हें भारत सरकार ने शान्ति काल के अपने सर्वोच्च वीरता पुरस्कार अशोक चक्र से सम्मानित किया और साथ ही पाकिस्तान सरकार और अमरीकी सरकार ने भी उन्हें इस वीरता के लिये सम्मानित किया है।


title: नीरजा भनोट

text: नीरजा का जन्म 7 सितंबर 1963 को पिता हरीश भनोत और माँ रमा भनोत की पुत्री के रूप में चंडीगढ़ में हुआ। उनके पिता बंबई (अब मुंबई) में पत्रकारिता के क्षेत्र में कार्यरत थे और नीरजा की प्रारंभिक शिक्षा अपने गृहनगर चंडीगढ़ के "सैक्रेड हार्ट सीनियर सेकेण्डरी स्कूल" में हुई। इसके पश्चात् उनकी शिक्षा मुम्बई के "स्कोटिश स्कूल" और "सेंट ज़ेवियर्स कॉलेज" में हुई।


title: नीरजा भनोट

text: नीरजा का विवाह वर्ष 1985 में संपन्न हुआ और वे पति के साथ खाड़ी देश को चली गयी लेकिन कुछ दिनों बाद दहेज के दबाव को लेकर इस रिश्ते में खटास आयी और विवाह के दो महीने बाद ही नीरजा वापस मुंबई आ गयीं। इसके बाद उन्होंने पैन एम में विमान परिचारिका की नौकरी के लिये आवेदन किया और चुने जाने के बाद मियामी में ट्रेनिंग के बाद वापस लौटीं।


title: नीरजा भनोट

text: मुम्बई से न्यूयॉर्क के लिये रवाना पैन ऍम-73 को कराची में चार आतंकवादियों ने अपहृत कर लिया और सारे यात्रियों को बंधक बना लिया। नीरजा उस विमान में सीनियर पर्सर के रूप में नियुक्त थीं और उन्हीं की तत्काल सूचना पर चालक दल के तीन सदस्य विमान के कॉकपिट से तुरंत सुरक्षित निकलने में कामयाब हो गये। पीछे रह गयी सबसे वरिष्ठ विमानकर्मी के रूप में यात्रियों की जिम्मेवारी नीरजा के ऊपर थी और जब १७ घंटों के बाद आतंकवादियों ने यात्रियों की हत्या शुरू कर दी और विमान में विस्फोटक लगाने शुरू किये तो नीरजा विमान का इमरजेंसी दरवाजा खोलने में कामयाब हुईं और यात्रियों को सुरक्षित निकलने का रास्ता मुहैय्या कराया।


title: नीरजा भनोट

text: वे चाहतीं तो दरवाजा खोलते ही खुद पहले कूदकर निकल सकती थीं किन्तु उन्होंने ऐसा न करके पहले यात्रियों को निकलने का प्रयास किया। इसी प्रयास में तीन बच्चों को निकालते हुए जब एक आतंकवादी ने बच्चों पर गोली चलानी चाही नीरजा के बीच में आकार मुकाबला करते वक्त उस आतंकवादी की गोलियों की बौछार से नीरजा की मृत्यु हुई। नीरजा के इस वीरतापूर्ण आत्मोत्सर्ग ने उन्हें अन्तर्राष्ट्रीय स्तर पर "हीरोइन ऑफ हाईजैक" के रूप में मशहूरियत दिलाई।


title: नीरजा भनोट

text: नीरजा को भारत सरकार ने इस अदभुत वीरता और साहस के लिए मरणोपरांत अशोक चक्र से सम्मानित किया जो भारत का सर्वोच्च शांतिकालीन वीरता पुरस्कार है।अपनी वीरगति के समय नीरजा भनोत की उम्र २३ साल थी। इस प्रकार वे यह पदक प्राप्त करने वाली पहली महिला और सबसे कम आयु की नागरिक भी बन गईं। पाकिस्तान सरकार की ओर से उन्हें "तमगा-ए-इन्सानियत" से नवाज़ा गया।


title: नीरजा भनोट

text: अंतरराष्ट्रीय स्तर पर नीरजा का नाम "हीरोइन ऑफ हाईजैक" के तौर पर मशहूर है। वर्ष २००४ में उनके सम्मान में भारत सरकार ने एक डाक टिकट भी जारी किया और अमेरिका ने वर्ष २००५ में उन्हें "जस्टिस फॉर क्राइम अवार्ड" दिया है।


title: नीरजा भनोट

text: नीरजा की समृति में मुम्बई के घाटकोपर इलाके में एक चौराहे का नामकरण किया गया जिसका उद्घाटन ९० के दशक में अमिताभ बच्चन ने किया। इसके अलावा उनकी स्मृति में एक संस्था नीरजा भनोत पैन ऍम न्यास की स्थापना भी हुई है जो उनकी वीरता को स्मरण करते हुए महिलाओं को अदम्य साहस और वीरता हेतु पुरस्कृत करती है। उनके परिजनों द्वारा स्थापित यह संस्था प्रतिवर्ष दो पुरस्कार प्रदान करती है जिनमें से एक विमान कर्मचारियों को वैश्विक स्तर पर प्रदान किया जाता है और दूसरा भारत में महिलाओं को विभिन्न प्रकार के अन्याय और अत्याचार के खिलाफ़ आवाज़ उठाने और संघर्ष के लिये। प्रत्येक पुरास्कार की धन्राषित १,५०,००० रुपये हैं और इसके साथ पुरस्कृत महिला को एक ट्रोफी और स्मृतिपत्र दिया जाता है। महिला अत्याचार के खिलाफ़ आवाज़ उठाने के लिये प्रसिद्ध हुई राजस्थान की दलित महिला भंवरीबाई को भी यह पुरस्कार दिया गया था।


title: नीरजा भनोट

text: नीरजा के इस साहसिक कार्य और उनके बलिदान को याद रखने के लिये उन पर फ़िल्म निर्माण की घोषणा वर्ष 2020में ही हो गयी थी परन्तु किन्हीं कारणों से यह कार्य टलता रहा। अप्रैल 2020 में यह खबर आयी कि राम माधवानी के निर्देशन में इस फ़िल्म की शूटिंग शुरू हुई है। इस फ़िल्म में नीरजा का किरदार अभिनेत्री सोनम कपूर अदा किया है। यह फ़िल्म 19 फ़रवरी 2016 को रिलीज हुई है।


title: हरीतकी

text: हरीतकी (वानस्पतिक नाम:"Terminalia chebula") एक ऊँचा वृक्ष होता है एवं भारत में विशेषतः निचले हिमालय क्षेत्र में रावी तट से लेकर पूर्व बंगाल-आसाम तक पाँच हजार फीट की ऊँचाई पर पाया जाता है। हिन्दी में इसे 'हरड़' और 'हर्रे' भी कहते हैं। आयुर्वेद ने इसे अमृता, प्राणदा, कायस्था, विजया, मेध्या आदि नामों से जाना जाता है। हरड़ का वृक्ष 60 से 80 फुट तक ऊँचा होता है। इसकी छाल गहरे भूरे रंग की होती है, पत्ते आकार में वासा के पत्र के समान 7 से 20 सेण्टीमीटर लम्बे, डेढ़ इंच चौड़े होते हैं। फूल छोटे, पीताभ श्वेत लंबी मंजरियों में होते हैं। फल एक से तीन इंच तक लंबे और अण्डाकार होते हैं, जिसके पृष्ठ भाग पर पाँच रेखाएँ होती हैं। कच्चे फल हरे तथा पकने पर पीले धूमिल होते हैं। प्रत्येक फल में एक बीज होता है। अप्रैल-मई में नए पल्लव आते हैं। फल शीतकाल में लगते हैं। पके फलों का संग्रह जनवरी से अप्रैल के मध्य किया जाता है।


title: हरीतकी

text: कहा जाता है हरीतकी की सात जातियाँ होती हैं। यह सात जातियाँ इस प्रकार हैं: 1. विजया 2. रोहिणी 3. पूतना 4. अमृता 5. अभया 6. जीवन्ती तथा 7. चेतकी।


title: हरीतकी

text: हरीतकी को वैद्यों ने चिकित्सा साहित्य में अत्यधिक सम्मान देते हुए उसे अमृतोपम औषधि कहा है। राज बल्लभ निघण्टु के अनुसार-


title: हरीतकी

text: दो प्रकार के हरड़ बाजार में मिलते हैं - बड़ी और छोटी। बड़ी में पत्थर के समान सख्त गुठली होती है, छोटी में कोई गुठली नहीं होती, वैसे फल जो गुठली पैदा होने से पहले ही पेड़ से गिर जाते हैं या तोड़कर सुखा लिया जाते हैं उन्हें छोटी हरड़ कहते हैं। आयुर्वेद के जानकार छोटी हरड़ का उपयोग अधिक निरापद मानते हैं क्योंकि आँतों पर उनका प्रभाव सौम्य होता है, तीव्र नहीं। इसके अतिरिक्त वनस्पति शास्त्रियों के अनुसार हरड़ के 3 भेद और किए जा सकते हैं- पक्व फल या बड़ी हरड़, अर्धपक्व फल पीली हरड़ (इसका गूदा काफी मोटा स्वाद में कसैला होता है।) अपक्व फल जिसे ऊपर छोटी हरड़ नाम से बताया गया है। इसका वर्ण भूरा-काला तथा आकार में यह छोटी होती है। यह गंधहीन व स्वाद में तीखी होती है। फल के स्वरूप, प्रयोग एवं उत्पत्ति स्थान के आधार पर भी हरड़ को कई वर्ग भेदों में बाँटा गया है पर छोटी स्याह, पीली जर्द, बड़ी काबुली ये 3 ही सर्व प्रचलित हैं।


title: हरीतकी

text: औषधि प्रयोग हेतु फल ही प्रयुक्त होते हैं एवं उनमें भी डेढ़ तोले से अधिक भार वाली भरी हुई, छिद्र रहित छोटी गुठली व बड़े खोल वाली हरड़ उत्तम मानी जाती है। भाव प्रकाश निघण्टु के अनुसार जो हरड़ जल में डूब जाए वह उत्तम है। हरड़ में ग्राही (एस्टि्रन्जेन्ट) पदार्थ है, टैनिक अम्ल (बीस से चालीस प्रतिशत) गैलिक अम्ल, चेबूलीनिक अम्ल और म्यूसीलेज। रेजक पदार्थ हैं एन्थ्राक्वीनिन जाति के ग्लाइको साइड्स। इनमें से एक की रासायनिक संरचना सनाय के ग्लाइको साइड्स सिनोसाइड 'ए' से मिलती जुलती है। इसके अलावा हरड़ में 10 प्रतिशत जल, 13.9 से 16.4 प्रतिशत नॉन टैनिन्स और शेष अघुलनशील पदार्थ होते हैं। वेल्थ ऑफ इण्डिया के वैज्ञानिकों के अनुसार ग्लूकोज, सार्बिटाल, फ्रूक्टोस, सुकोस, माल्टोस एवं अरेबिनोज हरड़ के प्रमुख कार्बोहाइड्रेट हैं। 18 प्रकार के मुक्तावस्था में अमीनो अम्ल पाए जाते हैं। फास्फोरिक तथा सक्सीनिक अम्ल भी उसमें होते हैं। फल जैसे पकता चला जाता है, उसका टैनिक एसिड घटता एवं अम्लता बढ़ती है। बीज मज्जा में एक तीव्र तेल होता है।


title: हरीतकी

text: हरीतकी एक प्रभावी औषधि भी है| इसके गुणों का लाभ लेने के लिए विभिन्न ऋतुओं में ही इसका सेवन करना चाहिए:


title: हरीतकी

text: हरीतकी पेट की बीमारियों के साथ और भी बहुत से बीमारियों में बेहद लाभ पहुंचाता है| हरड़ खाने के कुछ लाभ इस प्रकार है:-


title: अंधा युग

text: अंधा युग, धर्मवीर भारती द्वारा रचित हिंदी काव्य नाटक है। इस गीतिनाट्य का प्रकाशन सन् 1955 ई. में हुआ था। इसका कथानक महाभारत युद्ध के अंतिम दिन पर आधारित है। इसमें युद्ध और उसके बाद की समस्याओं और मानवीय महत्वाकांक्षा को प्रस्तुत किया गया है।


title: अंधा युग

text: इस गीतिनाट्य में विभिन्न पात्रों की योजना की गई है। जैसे- अश्वत्थामा, गान्धारी, धृतराष्ट्र, कृतवर्मा, संजय, वृद्ध याचक, प्रहरी-1, व्यास, विदुर, युधिष्ठिर, कृपाचार्य, युयुत्सु, गूँगा भिखारी, प्रहरी-2, बलराम, कृष्ण इत्यादि।


title: अंधा युग

text: यह् नाटक चार दशक से भारत की प्रत्येक भाषा में मंचित हो रहा है। इब्राहीम अलकाजी, एम के रैना, रतन थियम, अरविन्द गौड़, राम गोपाल बजाज, मोहन महर्षि और कई अन्य भारतीय रंगमंच निर्देशको ने इसका मंचन किया है। इराक युद्ध के समय निर्देशक अरविन्द गौड़ ने आधुनिक अस्त्र-शस्त्र के साथ इसका मन्चन किया।


title: अंधा युग

text: इस गीतिनाट्य का आरंभ मंगलाचरण से होता है। यह अंकों में विभाजित कृति है। 'कौरव नगरी' इस कृति का प्रथम अंक है। इसके दूसरे अंक का प्रारंभ 'पशु का उदय' नामक अध्याय से होता है। 'अश्वत्थामा का अर्द्धसत्य' इसका तीसरा अंक है। चौथे अंक का आरंभ 'गांधारी का शाप' से होता है। 'विजय:एक क्रमिक आत्महत्या' इसका पाँचवाँ अंक है। अंतिम अध्याय 'समापन' 'प्रभु की मृत्यु' के साथ ही इस नाट्य की समाप्ति होती है। इसे नए संदर्भ और कुछ नवीन अर्थों के साथ लिखा गया है। इसमें धर्मवीर भारती ने रंगमंच निर्देशको के लिए ढेर सारी संभावनाएँ छोड़ी हैं। कथानक की समकालीनता नाटक को नवीन व्याख्या और नए अर्थ देती है। नाट्य प्रस्तुति मे कल्पनाशील निर्देशक नए आयाम तलाश लेता है।


title: अंधा युग

text: इस नाटक में कृष्ण के चरित्र के नए आयाम और अश्वत्थामा का ताकतवर चरित्र है, जिसमें वर्तमान युवा की कुंठा और संघर्ष उभरकर सामने आते हैं।


title: यक्ष

text: यक्षों एक प्रकार के पौराणिक चरित्र हैं। यक्षों को राक्षसों के निकट माना जाता है, यद्यपि वे मनुष्यों के विरोधी नहीं होते, जैसे राक्षस होते है। माना जाता है कि प्रारम्भ में दो प्रकार के राक्षस होते थे; एक जो रक्षा करते थे वे यक्ष कहलाये तथा दूसरे यज्ञों में बाधा उपस्थित करने वाले राक्षस कहलाये।


title: यक्ष

text: हिन्दू धर्मग्रन्थो में एक अच्छे यक्ष का उदाहरण मिलता है जिसे कुबेर कहते हैं तथा जो धन-सम्पदा में अतुलनीय थे। एक अन्य यक्ष का प्रसंग महाभारत में भी मिलता है। जब पाण्डव दूसरे वनवास के समय वन-वन भटक रहे थे तब एक यक्ष से उनकी भेंट हुई जिसने युधिष्ठिर से विख्यात यक्ष प्रश्न किए थे।


title: धर्मशाला, हिमाचल प्रदेश

text: धर्मशाला (Dharamshala) भारत के हिमाचल प्रदेश राज्य के काँगड़ा ज़िले में स्थित एक नगर है। यह ज़िले का मुख्यालय भी है।


title: धर्मशाला, हिमाचल प्रदेश

text: धर्मशाला राज्य की शीतकालीन राजधानी है। यह कांगड़ा नगर से 16 किमी की दूरी पर स्थित है। धर्मशाला के मैक्लॉडगंज उपनगर में केंद्रीय तिब्बती प्रशासन के मुख्यालय हैं, और इस कारण यह दलाई लामा का निवास स्थल तथा निर्वासित तिब्बती सरकार की राजधानी है। धर्मशाला को भारत सरकार के स्मार्ट सिटीज मिशन के अंतर्गत एक स्मार्ट नगर के रूप में विकसित होने वाले सौ भारतीय नगरों में से एक के रूप में भी चुना गया है। ऐसी मान्यता है की नगर का नाम धर्मशाला शब्द से उत्पन्न हुआ है।


title: धर्मशाला, हिमाचल प्रदेश

text: काँगड़ा क्षेत्र में ब्रिटिश राज के आगमन से पहले धर्मशाला और इसके आस पास के क्षेत्रों में दो सहस्राब्दियों तक कटोच राजवंश का शासन था। १८१० में सिख राजवंश के महाराज रणजीत सिंह तथा कटोच राजा संसार सिंह कटोच के मध्य हुई ज्वालामुखी की संधि के बाद कटोच केवल काँगड़ा क्षेत्र में स्थानीय जागीरदार रह गए। १८४८ में क्षेत्र पर अंग्रेज़ों ने कब्ज़ा कर लिया था। १८४९ में कांगड़ा जिले के अंदर एक फौजी छावनी के लिए धौलाधार पर्वत की ढलानों पर एक स्थान को चुना गया, जहां एक हिन्दू धर्मशाला स्थित थी।


title: धर्मशाला, हिमाचल प्रदेश

text: धर्मशाला का नगर वर्ष १८४९ में कांगड़ा में स्थित सैन्य छावनी के लिए अस्तित्व में आया। वर्ष १८५५ में धर्मशाला को कांगड़ा जिले का मुख्यालय घोषित किया गया था। धर्मशाला में सिविलियन और छावनी क्षेत्र की बढ़ती चहल-पहल को देखते हुए यहां सुविधाएं लोगों को मुहैया करवाने के लिए नगर परिषद बनाने का विचार बना था। पांच मई १८६७ को यहां नगर परिषद अस्तित्व में आई थी। उस समय बनी नगर परिषद की पहली बैठक भी ६ मई १८६७ को तत्कालीन जिलाधीश सीएफ एल्फिनस्टोन की अध्यक्षता में हुई थी।


title: धर्मशाला, हिमाचल प्रदेश

text: धर्मशाला के १८६७ में नगर परिषद बनने के बाद यहां सुविधाओं में इजाफा हुआ। १८९६ में धर्मशाला में बिजली भी लोगों मिलनी शुरू हुई थी। तत्पश्चात नगर में कार्यालयों के विकास के अतिरिक्त व्यापार व वाणिज्य, सार्वजनिक संस्थान, पर्यटन सुविधाओं तथा परिवहन गतिविधयों में भी उन्नति हई। वर्ष १९०५ व् १९८६ के भूकम्पों से नगर का बहुत नुकसान हुआ। १९२६ से १९४७ के बीच यहां पर इंटर कॉलेज सहित महाविद्यालय खुला तो वर्ष १९३५ में सिनेमा हाल भी यहां खुला। बढ़ते समय के साथ-साथ सामाजिक सुधारों के साथ संगीत, साहित्य और कला के क्षेत्र में भी यह क्षेत्र कहीं पीछे नहीं रहा। १९६० से महामिहम दलाई लामा का मुख्यालय भी धर्मशाला में स्थित है।


title: धर्मशाला, हिमाचल प्रदेश

text: धर्मशाला नगर की जलवायु उप-उष्ण कटिबंधीय है। इस नगर का औसत तापमान १०°सै से ३५°सै तक रहता है, जनवरी माह सबसे ठण्डा व जून माह सबसे गर्म माह रहता है। सर्दियों में यह नगर पर्याप्त धुप का आनंद लेता है। अधिकतर वर्षा जुलाई - सितम्बर माह में होती है, वार्षिक औसत वर्षा १८०० मिमी होती है। हालांकि, सर्दियों में भी पर्याप्त वर्षा होती है। बर्फ कभी - कभी गिरती है, और इससे स्थानीय पहाड़ और घाटी की हवाओं से अन्य नगरों के मौसम पर भी थोडा प्रभाव पडता है। बर्फ की ढकी धौलाधार श्रंखला, हरे-भरे जगंलों से परिपूर्ण इसका पर्यावरण, सुहावना मौसम तथा घाटी का विस्तृत एवं विहंगम दृश्य इसे अत्यंत मनमोहक बना देता है।


title: धर्मशाला, हिमाचल प्रदेश

text: समुद्र तल से १४०० मी की ऊंचाई पर उत्तरी अक्षांश २३°–१३’–००” और पूर्वी देशांतर ७६°–१९’–००” पर धर्मशाला नगर स्थित है। राजस्व दस्तावेजों के अनुसार नगर ८५१ हैक्टेयर क्षेत्र में फैला हुआ है। धौलाधार के उभरे हुए खण्ड पर स्थित इस नगर से सम्पूर्ण कांगड़ा घाटी दिखाई पड़ती है। धर्मशाला का उत्तरी भाग हरे जंगलों से घिरा हुआ है, पश्चिम में ढलानदार कृषि के खेत हैं, तथा पूर्व व दक्षिण में धौलाधार की सम्मोहक घाटयों के शीर्ष पर विकास हुआ है। शहर मुख्य जीवनदायिनी सड़को के साथ - साथ तेजी से फैल रहा है। पहाड़ की तरफ भौतिक-भौगोलिक रूकावटों के कारण नगर का विकास सामान्यतः घाटी की तरफ हो रहा है। भूगर्भ शास्त्रानुसार यह नगर भूकम्प सम्बन्धी पट्टिका संख्या -४ की दोषपूर्ण रेखा के निकट पड़ता है, जो भूकम्प प्रवृत्तियुक्त क्षेत्र है। हिमालय के बीच में धौलाधार पर्वत श्रंखला के धरातल पर स्थित सामान्यतः इसकी तलछटी चट्टानें है। ऊपरी तह संगिठत रेत, बाढ़ की जमी हुई मिट्टी व गोल चिकने कंकरो का मिश्रण है, जो चट्टानों के आधार पर टिकी है ।


title: धर्मशाला, हिमाचल प्रदेश

text: धर्मशाला तिब्बती शरणार्थियों का निवास-स्थान है। यह नगर ऐतिहासिक डल झील, खनियारा व कंजार महादेव मेले के लिए जाना जाता है। भागसूनाग, कुणाल पत्थरी व चिन्मन्या जैसे हिन्दुओं के मन्दिर यहां या नगर के निकट स्थित हैं। चामुण्डा देवी, कांगडा का बृजेशवरी, ज्वालामुखी व चिन्तपूर्णी मंदिर भी नगर के पड़ोस में स्थित है। उपरोक्त धार्मिक स्थलों के अतिरिक्त यह पालमपुर, शोभा सिंह आर्ट गैलरी, अन्दरेटा व वैजनाथ के पर्यटन स्थलों के लिए भी आधार शिविर का कार्य करता है।


title: पुनर्चक्रण

text: पुनरावर्तन में संभावित उपयोग में आने वाली सामग्रियों के अपशिष्ट की रोकथाम कर नए उत्पादों में संसाधित करने की प्रक्रिया ताजे कच्चे मालों के उपभोग को कम करने के लिए, उर्जा के उपयोग को घटाने के लिए वायु-प्रदूषण को कम करने के लिए (भस्मीकरण से) तथा जल प्रदूषण (कचरों से जमीन की भराई से) पारंपरिक अपशिष्ट के निपटान की आवश्यकता को कम करने के लिए, तथा अप्रयुक्त विशुद्ध उत्पाद की तुलना में ग्रीनहाउस गैस के उत्सर्जन को कम करने के लिए पुनरावर्तन में प्रयुक्त पदार्थों को नए उत्पादों में प्रसंस्करण की प्रक्रियाएं सम्मिलित हैं। पुनरावर्तन आधुनिक अपशिष्ट को कम करने में प्रमुख तथा अपशिष्ट को "कम करने, पुनः प्रयोग करने, पुनरावर्तन करने" की क्रम परम्परा का तीसरा घटक है।


title: पुनर्चक्रण

text: पुनरावर्तनीय पदार्थों में कई किस्म के कांच, कागज, धातु, प्लास्टिक, कपड़े, एवं इलेक्ट्रॉनिक्स शामिल हैं। हालांकि प्रभाव में एक जैसा ही लेकिन आमतौर पर जैविक विकृतियों के अपशेष से खाद बनाने अथवा अन्य पुनः उपयोग में लाने - जैसे कि भोजन (पके अन्न) तथा बाग़-बगीचों के कचरों को पुनरावर्तन के लायक नहीं समझा जाता है। पुनरावर्तनीय सामग्रियों को या तो किसी संग्रह शाला में लाया जाता है अथवा उच्छिस्ट स्थान से ही उठा लिया जाता है, तब उन्हें नए पदार्थों में उत्पादन के लिए छंटाई, सफाई तथा पुनर्विनीकरण की जाती है।


title: पुनर्चक्रण

text: सही मायने में, पदार्थ के पुनरावर्तन से उसी सामग्री की ताजा आपूर्ति होगी, उदाहरणार्थ, इस्तेमाल में आ चुका कागज़ और अधिक कागज़ उत्पादित करेगा, अथवा इस्तेमाल में आ चुका फोम पोलीस्टाइरीन से अधिक पोलीस्टाइरीन पैदा होगा। हालांकि, यह कभी-कभार या तो कठिन अथवा काफी खर्चीला हो जाता है (दूसरे कच्चे मालों अथवा अन्य संसाधनों से उसी उत्पाद को उत्पन्न करने की तुलना में), इसीलिए कई उत्पादों अथवा सामग्रियों के पुनरावर्तन में अन्य सामग्रियों के उत्पादन में (जैसे कि कागज़ के बोर्ड बनाने में) बदले में उनकें ही अपने ही पुनः उपयोग शामिल हैं। पुनरावर्तन का एक और दूसरा तरीका मिश्र उत्पादों से, बचे हुए माल को या तो उनकी निजी कीमत के कारण (उदाहरणार्थ गाड़ियों की बैटरी से शीशा, या कंप्यूटर के उपकरणों में सोना), अथवा उनकी जोखिमी गुणवत्ता के कारण (जैसे कि, अनेक वस्तुओं से पारे को अलग निकालकर उसे पुनर्व्यव्हार में लाना) फिर से उबारकर व्यवहार योग्य बनाना है।


title: पुनर्चक्रण

text: पुनरावर्तन की प्रक्रिया में आई लागत के कारण आलोचकों में निवल आर्थिक और पर्यावरणीय लाभों को लेकर मतभेद हैं और उनके सुझाव के अनुसार पुनरावर्तन के प्रस्तावक पदार्थों को और भी बदतर बना देते हैं तथा अनुभोदन एवं पुष्टिकरण के पक्षपातपूर्ण पूर्वग्रह झेलना पड़ता है। विशेषरूप से, आलोचकों का इस मामले में तर्क है कि संग्रहीकरण एवं ढुलाई में लगने वाली लागत एवं उर्जा उत्पादन कि प्रक्रिया में बचाई गई लागत और उर्जा से घट जाती (तथा भारी पड़ जाती हैं) और साथ ही यह भी कि पुनरावर्त के उद्योग में उत्पन्न नौकरियां लकड़ी उद्योग, खदान एवं अन्य मौलिक उत्पादनों से जुड़े उद्योगों की नौकरियां को निकृष्ट सकझा जाती है; और सामग्रियों जैसे कि कागज़ की लुग्दी आदि का पुनरावर्तक सामग्री के अपकर्षण से कुछ ही बार पहले हो सकता है जो और आगे पुनरावर्तन के लिए बाधक हैं। पुनरावर्तन के प्रस्तावकों के ऐसे प्रत्येक दावे में विवाद है और इस संदर्भ में दोनों ही पक्षों से तर्क की प्रामाणिकता ने लम्बे विवाद को जन्म दिया है।


title: पुनर्चक्रण

text: मानव सभ्यता के इतिहास में पुनरावर्तन एक आम दस्तूर रहा है, जिसके 400 ईसापूर्व से प्लेटो जैसे हिमायती रहें हैं। ऎसी अवधियों में जब संसाधनों का अभाव रहा है अपशिष्ट कूड़े कर्कटों के प्राचीन पुरातात्विक अध्ययनों से पता चलता है कि घरों के कूड़े कर्कट (जैसे कि राख, टूटे-फूटे औजार एवं बर्तन इत्यादि) कम होतें थे — जिससे यह प्रमाणित होता है कि नए के अभाव में ज्यादा से ज्यादा कूड़े-कर्कट को पुनरावर्तित कर लिया जाता था।


title: पुनर्चक्रण

text: ऐसे भी प्रमाण है कि प्राक औद्योगिक काल में, यूरोप में कांसे एवं अन्य धातुओं की कतरनों को एकचित्र कर फिर से इस्तेमाल में लाने के लिए गलाया जाता था। ब्रिटेन में कूड़ा-कर्कट बटोरने वालों को कोयले की आग से इकठ्ठा की गई राख और धूल को मूल सामग्री के रूप में इस्तेमाल कर ईट बनाने में पुनरावृत कर लिया जाता था। इन पुनरावृति के के प्रभेदों में प्रमुख परिचालक पुनरावृत पुननिर्वेश


title: पुनर्चक्रण

text: योग्य सामान के स्टॉक की आर्थिक अनुकूलता थी, न कि कच्चे सुद्ध सामान की उपलब्धता साथ ही साथ धनी आबादी वाले इलाकों में कूड़ा-कर्कट की सफाई में कमी भी थी। वर्ष 1813 में, बेटली, यॉर्कशाइर बेंजामिन कानून ने चिथड़ों को "मोटे कपड़ों" तथा 'मांगो' उनी वस्त्रों में बदल देने की प्रक्रिया विकसित की। इस पदार्थ में पुनरावृत रेशों के साथ शुद्ध ऊन को मिश्रित कर दिया गया। पश्चिमी यॉर्कशायर के शहरों मरण मोटे खुरदरे कपड़ों के उद्योग उदाहरणार्थ बेटली और ड्यूसबरी, 19वीं सदी से आरंभ कर कम से कम प्रथम विश्व युद्ध तक बरकरार रहे।


title: पुनर्चक्रण

text: विश्वयुद्धों के समय संसाधनों के अभाव, एवं ऐसे ही विश्व-परिवर्तनीय घटनाओं ने पुनरावर्तन को प्रोत्साहित किया। विश्वयुद्ध द्वित्तीय में शामिल हरेक देश में सरकारी स्तर पर पुनरावर्त का व्यापक रूप से प्रोत्साहन हेतु प्रचार-प्रसार किया गया, नागरिकों से देश भक्ति भावना प्रदर्शन करने हेतु यह निवेदन किया गया कि वे धातुओं और इस्तेमाल हो चुके वस्त्रों को दान कर दें। युद्ध के दौरान संसाधनों के संरक्षण हेतु परियोजनाएं लागू की गईं जो कुछ देशों में जहां प्राकृतिक संसाधनों के प्राचुर्य का अभाव था जैसे कि जापान में, युद्ध की समाप्ति के बाद भी जरी रही।


title: पुनर्चक्रण

text: उर्जा के लागत में वृद्धि के कारण, पुनरावर्तन में सबसे बड़ा निवेश 1970 के दशकों के दौरान हुआ। एल्यूमीनियम के पुनरावर्तन में शुद्ध उत्पादन हेतु केवल 5 प्रतिशत उर्जा की ही आवश्यकता होती हैं; कांच, कागज़ तथा धातुओं में नाटकीय रूप से कम किन्तु बहुत ही उल्लेखनीय रूप से उर्जा की बचत होती है, जब पुनरावर्तित जमे संसाधन के स्टॉक को उपयोग में लाया जाता है।


title: पुनर्चक्रण

text: समूचे संयुक्त राज्य में न्यूजर्सी वुड्बरी ही पुनरावर्तन को अधिदेशाधीन करने वाला एकमात्र प्रथम शहर था। रोज़ रोवाने के नेतृत्व में 1970 के आरंभिक दशकों में, अपशिष्ट प्रबंधन की गाड़ी के पीछे पुनरावर्तन ट्रेलर को खींचने का ख्याल आया ताकि कचरे तथा जमने वाली पुनरावर्तनीय सामग्री को साथ ही साथ संगृहीत भी किया जा सके। इस पद्यति का अनुकरण दूसरे कस्बों और शहरों ने भी किया और आज संयुक्त राज्य में कई शहर पुनरावर्तन के लिए आवश्यक सामग्री जुटा लेते हैं।


title: पुनर्चक्रण

text: वर्ष 1987 में, मोब्रो 4000 जलयान कूड़ा-कर्कट के भण्डार को न्यूयॉर्क से दक्षिणी केरोलिना ढ़ो कर ले गया; जहां उसे लेने से मना कर दिया गया। तब इसे बेलीज़ भेज दिया गया; वहां भी इसी तरह इसे लेने से मना कर दिया गया। जलयान न्यूयॉर्क लौट आया और कूड़ा-कर्कट के उस अम्बर को जलाकर भस्म कर दिया गया। इस घटना से अपशिष्ट के निष्पादन तथा पुनरावर्तन को लेकर मीडिया में गरमागरम बहस छिड गई। यह अक्सर 1990 के दशकों की पुनरावर्तन के "पागलपन" को प्रज्ज्वलित करने वाली घटना के रूप में मानी जाती है।


title: पुनर्चक्रण

text: पुनरावर्तन की परियोजना को कारगर बनाने में, व्यापक रूप से, पुनरावर्तनीय पदार्थ की सतत आपूर्ति कठिन है। ऐसी आपूर्ति की सृष्टि के लिए तीन वैकल्पिक विधान प्रयोग में लाए जाते हैं: अनिवार्य (आदेशात्मक) पुनरावर्तन संग्रहण, पात्र (कनेक्टर) में जमा करने का कानूनी आदेश, तथा अपशिष्ट पर प्रतिबन्ध. अनिवार्य (आदेशात्मक) संग्रहण कानूनों ने सहरों में परावर्तन के उद्देश्यों को आमतौर पर निश्चित तिथि तक सहर के कचरे का निर्धारित प्रतिशत अवश्य ही विस्थापित कर दिए जाने को लक्ष्य बनाया। तब शहर इस लक्ष्य को पूरा करने के लिए उत्तरदायी हो गए।


title: पुनर्चक्रण

text: संग्राहक पात्र (कंटेनर) में जमा करने के कानून में कुछ कंटेनरों को लौटाने के एवज में कुछ राशि लौटने की पेशकश की गई, खासतौर पर कांच, प्लास्टिक और धातु. ऐसे कंटेनर में जब कोई उत्पाद ख़रीदा जाता था, एक अल्प अतिरिक्त शुल्क उसके मूल्य पर धार्य होता था। अगर कंटेनर को संग्रह-केंद्र पर लौटा दिया जाता था तो उपभोक्ता द्वारा यह अतिरिक्त शुल्क वापस मांग लिया जा सकता था। ये परियोजनाएं अक्सर 80% पुनरावर्तन के परिणाम के दर से काफी सफल रहीं। ऐसे परिणामों के बावजूद, संग्रहण आंचलिक सरकारों से हटकर उद्योग तथा उपभोक्ताओं के पास स्थानांतरित हो जाने के कारण कुछ क्षेत्रों में ऎसी योजनाओं को सशत्त प्रतिरोध का सामना करना पड़ा.


title: पुनर्चक्रण

text: पुनरावर्तनीय पदार्थों की आपूर्ति में वृद्धि की तीसरी पद्यति कुछ पदार्थों को अपशिष्ट के रूप में कूड़ा-कर्कट में निष्पादन पर प्रतिबन्ध लगाना है, जिनमें अक्सर इस्तेमाल हो चुके तेल, पुरानी बैटरियां, टायर्स तथा बाग़-बगीचों के कूड़े-कर्कट शामिल हैं। प्रतिबंधित उत्पादों के उचित निष्पादन के लिए व्यवहार्य आर्थिक स्थिति उत्पन्न करना ही इस पद्यति का प्रमुख उद्देश्य है। इस बारे में सावधानी बरतनी चाहिए कि ऐसी परावर्तनीय सेवाएं अधिकाधिक संख्या में मौजूद न हों, अथवा ऐसे प्रतिबंध गैरकानूनी तरीके से कूड़े-कर्कट का बहुत बड़ा अम्बार न खड़ा कर दे।


title: पुनर्चक्रण

text: पुनरावर्ततित पदार्थों के लिए मांग को बढ़ाने एवं बरकरार रखने के लिए भी कानून का प्रयोग किया गया। ऐसी चार क़ानूनी पद्धतियां मौजूद हैं: कम-से-कम पुनरावर्तित मात्रा के अधिदेश, उपयोगिता की दरें, अधिप्राप्ति की नीतियां, पुनरावर्तित उत्पाद के वर्गीकरण एवं नामकरण.


title: पुनर्चक्रण

text: कम से कम पुनरावर्तित मात्रा के अधिदेश तथा उपयोगिता की दरों ने उत्पादकों को उनके प्रचालन में परावर्तन को शामिल करने को सीधे बाध्य कर दिया। मात्रा के अधिदेशों में यह साफ़-साफ़ जाहिर है कि नए उत्पाद के कुछ निश्चित प्रतिशत में पुनरावर्तित पदार्थ का होना आवश्यक है। उपयोगिता की दरें अधिक लचीले विकल्प हैं; प्रचालन के किसी भी बिंदु पर अथवा यहां तक कि विपनीय ऋणों के लिए विनिमय में परावर्तन के लक्ष्य की प्राप्ति के लिए उद्योगों को अनुबंध की भी अनुमति दे दी गई है। इन दोनों ही पद्धतियों के विरोधियों का निशाना उन्ली आवश्यकताओं को बाधा-चढ़ाकर पेश करने और यह दावा करने की कि वे उद्योगों से उनके जरुरी लचीलेपन को जबरदस्ती ले लेते हैं।


title: पुनर्चक्रण

text: सरकारों ने उनकी अपनी क्रुय, क्षमता का प्रयोग परावर्तनीय मोग को बढ़ाने के लिए जिस जरिए किया है उसे "प्रापण प्रबंध" नीति कहते हैं। इन नीतियों को या तो "दर किनार" कर दिया गया है, जो पुनरावृत उत्पादों में पूरी तरह खर्च करने के एक निश्चित परिमाण पर अपनी छाप छोड़ता है, अथवा "मूल्य की प्राथमिकता" की परिकल्पनाएं करता है जो पुनरावृत सामनों के खरीद जाने पर बड़े बजट का प्रावधान करता है। अतिरिक्त अधिनियम विशिष्ट मामलों को ही अपना लक्ष्य निर्धारित कर सकते हैं: संयुक्त राज्य अमेरिका में, उदाहरणार्थ, पर्यावरणीय संरक्षण एजेंसी के तेल, कागज़, टायर तथा पुनरावृत अथवा यथासंभव पुनः संशोधित आवास में इस्तेमाल हुए रोधन (इन्सुलेशन) की खरीद पर अधिदेश जारी करती है।


title: पुनर्चक्रण

text: अंतिम रूप से सरकारी अधिनियम पुनरावृत उत्पाद की लेबलिंग (पृथक्करण और नामकरण) की बढ़ती हुई भाग को लेकर है। जब उत्पादकों को उनकी पुनरावृत पदार्थों के उत्पाद के परिणाम के साथ पैकेजिंग पर लेबलिंग (पृथककरण एवं नामकरण की जरुरत होती है पैकेजिंग के साथ) उपभोक्ता ही उचित समझदारी वाला चुनाव कर सकते हैं। क्रय करने की प्रचुर क्षमता वाले उपभोक्ता तब अधिक पर्यावरणनीय सचेतन विकल्प का चुनाव कर सकते हैं, उत्पादकों को उनके उत्पादों में पुनरावृत पदार्थ के परिमाण में वृद्धि के लिए तत्पर करते हैं, तथा परोक्ष रूप से मांग में वृद्धि करते हैं। परावर्तन के पृथक्करण एवं नामकरण के स्तरीकरण में भी पुनरावर्तीय आपूर्ति के घनात्मक प्रभाव हो सकते हैं अगर लेबलिंग में वे सूचनाएं भी शामिल हो कि कैसे और कहां उत्पादों को पुनरावर्तित किया जा सकता है।


title: पुनर्चक्रण

text: पुनरावर्तीय पदार्थों को आम अपशिष्ट की बिखरी हुई सिलसिलेवार कतार से संग्रह कर एकत्रित करने की कई अलग-अलग प्रणालियां लागू की गई हैं। ये प्रणालियां आम जनता की सुविधा और सरकारी आसानी एवं खर्च के बीच व्यावसायिक प्रतिबिम्ब बनाती हैं। एकत्रीकरण की तीन प्रमुख श्रेणियां "कचरा फेंके जाने वाले केंद्र", पुनः खरीदे जाने वाले केंद्र एवं नियंत्रित क्षेत्र के एकत्रीकरण हैं।


title: पुनर्चक्रण

text: जहां कचरा गिराए जाते हैं ऐसे केन्द्रों में अपशिष्ट उत्पादकों को पुनरावर्तीय पदार्थों को केंद्रीय इलाके में, या तो स्थापित या फिर भ्राम्यमान संग्रहण स्टेशन अथवा खुद पुनः परिचालित संयत्र तक ढ़ोकर ले जाना पड़ता है। एकत्रीकरण के सबसे आसान तरीके तो ये मान लिए गए हैं, लेकिन अपेक्षित कार्यकलाप से अनभिज्ञ और कम होने के कारण सहना पड़ता है। पुनः ख़रीदे जाने वाले केंद्र पुनरावर्तनीय पदार्थों की खरीद और सफाई के मामले में चूंकि भिन्न हैं, अतः के निरंतर आपूर्ति एवं इस्तेमाल के लिए स्पष्ट प्रोत्साहन प्रदान करती है। तब संसाधनों परान्त पदार्थ को बेचा जा सकता है, इस आशा के साथ कि इससे लाभ होगा। दुर्भाग्यवश सरकारी आर्थिक सहायताएं पुनः खरीद जाने वाले केन्द्रों को उपयोगी लाभप्रद उद्योग बनाने के लिए सरकारी आर्थिक सहायताएं आवश्यक हैं, जैसा कि युनाइटेड स्टेट्स नेशन सॉलिड वेस्ट्स मैनेजमेंट के अनुसार एक टन सामग्री को प्रोसेस (संसाधित) करने में इसकी लागत औसतन 50 अमेरिकी डॉलर के आसपास आती है, जिसे केवल 30 अमेरिकी डॉलर पर ही फिर से बेचा जा सकता है।


title: पुनर्चक्रण

text: प्रतिबंधित क्षेत्र से एकत्रीकरण में कई प्रणालियां हैं जिनमें सूक्ष्म अंतर विशेषकर इस बात को लेकर है कि पुनरावर्तीय पदार्थों को कहां अलग-अलग कर साफ़ किया गया है। मिश्रित अपशिष्ट के एकत्रीकरण की प्रमुख श्रेणियां मिश्रित पुनरावर्तनीय तथा स्रोत से ही पृथक्करण है। अपशिष्ट को एकत्रित कर ढ़ोने वाली गाड़ी आमतौर पर कूड़ा-कर्कट उठाती है।


title: पुनर्चक्रण

text: इस प्रतिबिम्ब के एक छोर पर मिश्रित अपशिष्ट का एकत्रीकरण है, जिसमें सभी पुनरावर्तनीय पदार्थों को बाक़ी बचे दूसरे कूड़ा-कर्कट के साथ ही मिश्रित रूप में ही एकत्रित किया जाता है और तब बांछित पदार्थों के एक केंद्रीय छांटने वाले सुविधाजनक स्थान पर अलग-अलग कर साफ़ कर लिया जाता है। इसके फलस्वरूप एक बड़ी मात्रा में पुनरावर्तनीय अपशिष्ट, खासकर कागज़ इतने अधिक सड़ जाते हैं कि फिर से संसाधित हो ही नहीं सकते, बच जाते हैं, लेकिन इसके फायदे भी हैं; शहर को पुनरावर्तनी पदार्थों को अलग से एकत्रित करने के लिए न तो कुछ भुगतान ही करना पड़ता है, नहीं इसके लिए आम लोगों को कुछ सिखाने की जरुरत ही पड़ती है। जो पदार्थ पुनरावर्तनीय हैं उनमें कोई भी परिवर्तन लागू करना आसान है क्योंकि छांटने की प्रक्रिया एक निर्धारित केन्द्रीय स्थल पर ही होती है।


title: पुनर्चक्रण

text: एक मिश्रित अथवा एकल-धारा वाली प्रणाली में, एकत्रित किए जाने वाले सभी पुनरावर्तनीय पदार्थों को एक साथ मिला दिया जाता है लेकिन दूसरे अपशिष्ट से अलग ही रखा जाता है। इससे एकत्रीकरण के उपरान्त परिस्कृत किए जाने की आवश्यकता काफी कम तो हो जाती है किन्तु आम लोगों को यह सिखाने की जरुरत पड़ जाती है कि कौन-कौन से पदार्थ पुनरावर्तनीय है।


title: पुनर्चक्रण

text: दूसरी पद्यति स्रोत से अलग-अलग कर देने की है, जिसमें एकत्रीकरण से पूर्व ही प्रत्येक पदार्थ को अलग-अलग कर साफ़ कर लिया जाता है। इस पद्यति में एकत्रीकरण के पश्चात सबसे कम छांटन की जरुरत पड़ती है तथा उत्तम पुनरावर्तनीय पदार्थों की उत्पत्ति होती है, लेकिन प्रत्येक अलग-अलग छांटे गए पदार्थ के एकत्रीकरण के लिए अतिरिक्त परिचालन लागत आती है। इसमें विशद रूप से लोगों को प्रशिक्षित करने की परियोजना की भी आवश्यकता होती है जिसका सफल होना अवश्य ही अनिवार्य है अगर पुनरावर्तनीय पदार्थ में मिलावट से बचना है तो.


title: पुनर्चक्रण

text: स्रोत से ही छांटन की पद्यति को सर्वाधिक प्राथमिकता प्रदान की गई है क्योंकि मिश्रित एकत्रीकरण में अलग करने में काफी लागत आती है। छांटने और अलग-अलग करने की तकनीक में विकास के कारण (नीचे छांटन देखें), हालांकि इनमें काफी उल्लेखनीय गिरावट आ गई है-कई क्षेत्रों में जहां स्रोत से अलगाव की परिकल्पना विकसित की जा चुकी है, मिश्रित एकत्रीकरण की और मुड़ गए हैं।


title: पुनर्चक्रण

text: एक बार जब मिश्रित परावर्तनीय पदार्थ एकत्रित कर लिए जाते हैं और केंद्रीय एकत्रीकरण सुविधा को सुपुर्द कर दिए जाते हैं तब विभिन्न प्रकार के पदार्थों को अवश्य ही अलग-अलग छांट लेना चाहिए। यह कई स्तरों की श्रृंखला में की जाती है, जिसमें कई स्वचालित प्रक्रियाएं भी शामिल हैं जैसे कि पदार्थ से भरी लदी ट्रक की एक घंटे से भी इस समय में छंटाई कर ली जा सकती है। कुछ संयत्र ऐसे हैं जो पदार्थों को स्वचालित तरीके से अलग-अलग छांट सकते हैं, जिन्हें एकल-पद्यति का पुनरावर्तन कहा जा सकता है। पुनरावर्तन दर में 30 प्रतिशत की वृद्धि उन क्षेत्रों में देखी गई है जहां ये संयत्र मौजूद हैं।


title: पुनर्चक्रण

text: प्रारंभ में पुनरावर्तनीय पदार्थ एकत्रीकरण वाले वाहनों से अलग कर लिए जाते हैं और उन्हें वाहक पट्टो पर एक स्तर में फैला कर रख दिया जाता है। गत्ते के बड़े-बड़े टुकड़े और प्लास्टिक के थैलियों को हाथ से इस चरण में अलग कर लिया जाता है क्योंकि वे बाद में चलकर मशीन को जाम कर सकते हैं।


title: पुनर्चक्रण

text: बाद में, स्वाचालित मशीन परावर्तनीय पदार्थों को वजन के आधार पर अलग-अलग कर देती है, जिसमें भारी वजनी कांच और धातु से हल्के वजन-वाले कागज़ तथा प्लास्टिक अलग कर लिए जाते हैं। गत्तों को मिले-जुले कागजों से अलग कर लिया जाता है और सबसे अधिक सामान्य प्रकार के प्लास्टिक, PET (#1) और HDPE (#2), एकत्रित किए जाते हैं। यह छंटाई आमतौर पर, हाथ से ही की जाती है, लेकिन कुछ छंटाई केन्द्रों में अब यह स्वचालित हो गई है: आत्मसात तरंगदैर्य के आधार पर स्पेक्टेरोस्कोपिक स्कैनर यंत्र के जरिए विभिन्न प्रकार के कागज़ और प्लास्टिक अलग-अलग कर लिए जाते हैं और साथ ही साथ प्रत्येक पदार्थ को तदनुसार अलग-अलग दिशाओं में एकत्रीकरण के सही चैनलों में भेज दिया जाता है।


title: पुनर्चक्रण

text: लोहमय (फेरस) धातुओं को अलग करने के लिए शक्तिशाली चुम्बकों का प्रयोग किया जाता है, जैसा कि लोहा, इस्यात एवं टिन-के पत्तर लगे इस्पात के पात्र ("टिन कैन्स")। गैर लौहमय धातुओं को चुम्बकीय चक्रवातीय प्रवाहों के बल से बाहर निकाल लिया जाता है जिससे एल्युमीनियम के पात्रों के चरों और घूर्णी चुम्बकीय क्षेत्र वैधुतिक तरंग उत्प्रेरित करते हैं, जो बदले में, पत्रों के भीतर चुम्बकीय चक्रावातीया तरंग पैदा करते हैं। ये चुंबकीय चक्रावातीया तरंग एक बड़े चुम्बकीय क्षेत्र के द्वारा विकर्षित हो जाते हैं और पात्र बाकी बचे परावर्तीय प्रवाह से रिक्त हो जाता है।


title: पुनर्चक्रण

text: अंत में, कांच को भी हाथ से ही भूरा, कहुरुवा, हरा अथवा स्वच्छ पारदर्शी रंगों में अलग-अलग छांट दिया जाता है।


title: पुनर्चक्रण

text: परावर्तन क्या आर्थिक दृष्टि से प्रभावी है या नहीं, इस बारे में कुछ विर्तक हैं। नगरपालिकाएं पुनरावर्तन की परियोजना को लागू करने में अक्सर राजकोषीय लाभ देखती हैं, व्यापक रूप से जमीन की भराई में क्रम लागत आने के कारण. टेक्नीकल यूनिवर्सिटी ऑफ़ डेनमार्क के द्वारा किए गए एक अध्ययन से पता चला कि 83% मामलों में घरेलू कूड़े-कचरों को निपटाने के लिए पुनरावर्तन ही सबसे अधिक प्रभावी पद्यति है। हालांकि, डेनिश इन्वाइरन्मेन्टल असेसमेंट इंस्टीट्युट द्वारा वर्ष 2004 में किए आकलन के आधार पर यह निष्कर्ष निकला कि जलाकर भस्मीकरण कर देना ही पेय पात्रों, यहां तक कि एल्युमिनियम तक को निपटा कर नस्ट कर देने का सबसे कारगर तरीका है।


title: पुनर्चक्रण

text: राजकोषीय क्षमता आर्थिक क्षमता से सर्वथा अलग है। परावर्तन के आर्थिक विश्लेषण के अर्थशास्त्रियों की भाषा में बहिमुर्खता या बाहरीपन समाविष्ट हैं, जो निजी लेन-देनों से बाहर व्यक्तियों के लाभार्थ नहीं आंकी गई लागत है। उदाहरणों में शामिल हैं: घटता हुआ वायु-प्रदूषण तथा जलाकर भस्मीकरण की प्रक्रिया से ग्रीन हाउस गैसों का उत्सर्जन जमीन की भराई से जोखिमी अपशिष्ट का विक्षालन (घुलकर बह जाना), उर्जा की घटती खपत, घटता हुआ अपशिष्ट एवं संसाधनों की खपत, जो अंततः खनन एवं लकड़ी के क्रियाकलाप की पर्यावरणीय क्षति में कमी लाती है। लगभग 4000 खनिजों की पहचान की जा चुकी है, जिनमें से 100 के आसपास आम हैं, दूसरे कई सौ तुलनात्मक रूप से अपेक्षाकृत आम और साधारण है और बाक़ी बचे दुर्लभ हैं। अधिकाधिक पुनरावर्तन के बिना, वर्ष 2037 तक ही जस्ते का होना संभव है, इण्डियन एवं हाफनियम वर्ष 2017 तक पूरी तरह खर्च हो जाएंगे और टर्बियम तो वर्ष 2012 से पहले ही जा चुका होगा। मेकनीज़म्स के बिना जैसे कि कर एवं आर्थिक सहायताएं बाह्य्पन को आंतरिक करने में अगर लगाईं जाती हैं तो समाज पर लगाए गए लागतों के बावजूद व्यापार उनकी अनदेखी करेंगे। ऐसे गैर वित्तीय लाभों को आर्थिक दृष्टि से प्रासंगिक बनाने के लिए, समर्थन करने वाले अधिवत्ताओं ने विद्यायी (क़ानूनी) कार्यवाई पर जोर डालने को कहा है ताकि पुनरावर्ती पदार्थों की मांग में वृद्धि हो। संयुक्त राज्य अमेरिका पर्यावरण संरक्षण एजेंसी (EPA) ने पुनरावर्तन के पक्ष में निष्कर्ष निकाला है, यह कहते हुए कि पुनरावर्तन के प्रयासों से देश के कार्बन उत्सर्जन में 2005 में निवल 49 मिलियन मेट्रिकटन तक की कमी आ गई है। यूनाइटेड किंगडम में, अपशिष्ट और संसाधन कार्य परियोजना (वेस्ट ऐंड रिसोर्सेस ऐक्शन प्रोग्राम) के कथानुसार ग्रेट ब्रिटेन के पुनरावर्तन प्रयासों ने कार्बन डाईऑक्साइड (CO) के उत्सर्जन को प्रतिवर्ष 10 से 15 मिलियन टन तक कम कर दिया है। घनी आबादी वाले इलाकों में पुनरावर्तन अधिक प्रभावशाली है, क्योंकि वहां की आर्थिक व्यवस्था पैमाने पर आधारित है।


title: पुनर्चक्रण

text: पुनरावर्तन को आर्थिक रूप से व्यवहार्य और पर्यावरण की दृष्टि से कारीगर बनाने के लिए कुछ निश्चित आवश्यकताओं की पूर्ती अवश्य की जानी चाहिए। इनमें पुनरावर्तनीय पदार्थों का पर्याप्त स्रोत, कचरे की कतार से पुनरावर्तनीय पदार्थों को बाहर निकालने की प्रणाली, आसपास ही कारखाने की अवस्थिति जो पुनरावर्तनीय पदार्थों के पुनर्संसाधन में सक्षम हो, तथा पुनरावर्तित उत्पादों की संभावित मांग शामिल हैं। इन अंतिम दो आवश्यकताओं की अक्सर अनदेखी कर दी जाती है - संग्रहित पदार्थों को उत्पादन के उपयोग में लसे वाले औद्योगिक बाजार के बिना एवं उत्पादित माल के लिए उपभोक्ता बाजार के बिना, पुनरावर्तन अधूरा है और वास्तव में केवल "एकत्रीकरण" है।


title: पुनर्चक्रण

text: पुनरावर्तनीय की सेवाएं मुहैया कराने के लिए कई अर्थशास्त्री माध्यम स्तर पर सरकारी हस्तक्षेप के पक्ष में हैं। इस मानसिकता वाले अर्थशास्त्रियों की संभावित दृष्टि में उत्पाद निपटान उत्पादन का बाहरीपन है और साथ ही साथ में उनका तर्क है कि ऐसी दुविधा वाली संकटपूर्ण स्थिति को समाप्त करने में सर्वाधिक सक्षम है। हालांकि, नगरपालिका के पुनरावर्तन के प्रति ऐसे अहस्त्क्षेप वाले दृष्टिकोण के लिए सेवा के रूप में उत्पाद निष्पादन देखें जिसका मूल्यांकन उपभोक्ता करते हैं। एक मुक्त बाजार की दृष्टिमंगी उपभोक्ताओं की प्राथमिकता के साथ अधिक मेल खाती है चूंकि सरकार की तुलना में लाभार्जन तलाशने वाले व्यवसाय गुणवत्ता संपन्न उत्पादों के उत्पादन या सेवा पर अधिक बल देते हैं। इसके अलावा, अर्थशास्त्री हमेशा किसी भी बाजार में थोडा अथवा एकदम ही बाहरीपन नहीं के साथ सरकारी घुसपैठ के खिलाफ सलाह देते हैं।


title: पुनर्चक्रण

text: कुछ देश असंसाधित परावर्तनीय पदार्थों का व्यवसाय करते हैं। कुछ ने शिकायत की है कि दूसरे देशों को बेच दिए गए पुनरावर्तित पदार्थों का अंतिम भविष्य अज्ञात है और पुनर्संसाधन के बदले में उनकी अंतिम नियति जमीन की भराई ही है। एक रिपोर्ट के अनुसार, अमेरिका में, 50-80% कम्प्यूटर्स जिनकी नियति पुनरावर्तित होने में है वे वास्तव में पुनरावर्तित होते ही नहीं। चीन के लिए अवैध अपशिष्ट आयात की ख़बरें भी हैं, जहां मौद्रिक लाभ के लिए उन्हें उपकरणों को पूरी तरह अलग-अलग कर पुनरावर्तित किया जाता है, श्रमिकों के स्वास्थ्य अथवा पर्यावरणीय क्षति के बारे में विचार किए बिना. हालांकि चीन की सरकार ने इन प्रथाओं पर प्रतिबंध लगा दिया है, फिर भी पूरी तरह से उन्मूलित करने में वह सक्षम नहीं है। वर्ष 2008 में, पुनरावर्तनीय अपशिष्ट की कीमतें वर्ष 2009 में टकराकर आई हुई गेंद की तरह अचानक गिर गई। सन 2004 से 2008 के बीच कार्डबोर्ड औसतन 53 पाउंड टन से गिरकर 19 पाउंड टन तक पहुंच गया और फिर मई 2009 में 59 टन तक ऊपर उठ गया। PET प्लास्टिक औसतन लगभग £156/टन से £75/टन तक गिर कर फिर मई 2009 में £195/टन तक ऊपर उठ गया।


title: पुनर्चक्रण

text: कुछ अंचलों में जितना पुनरावर्तन कर पाते हैं उतना ही पदार्थ निर्यात कर पाने में कठिनाई है। यह समस्या सबसे अधिक कांच के साथ पहले से ही जुड़ी हुई है ब्रिटेन और संयुक्त राज्य अमेरिका दोनों ही देश हरे रंग की कांच की बोतलों में प्रचुर परिमाण शराब आयात करते हैं। यद्यपि इस कांच की आधिकारिक मात्रा पुनरावर्तन के लिए भेज दी जाती है, अमेरिका के मध्य पश्चिम में इतने सारे पुनः संसाधित वस्तुओं को उपयोग में ला पाने जितनी शराब का उत्पादन नहीं कर पाते हैं। आवश्यकता से अधिक को भवन-निर्माण में पुनः पुनरावर्तित कर लिया जाता है अथवा फिर से नियमित अपशिष्ट की धारा में छोड़ दिया जाता है।


title: पुनर्चक्रण

text: ठीक इसी प्रकार, अखबारों के पुनरावर्तन के लिए बाजार तलाशने में उत्तरी पश्चिम संयुक्त राज्य में कठिनाई का सामना करना पड़ता है, जबकि इन अंचलों को कागज़ की लुगदी बनाने के कारखाने बड़ी संख्या में बना दिए गए हैं साथ ही साथ एशियाई बाजारों की सभी पता भी मिल गई है। संयुक्त राज्य के दूसरे अंचलों में, हालांकि इस्तेमाल की जा चुकी अखबारी कागज़ की मांग में काफी उतार-चढ़ाव दिखाई भी देता है।


title: पुनर्चक्रण

text: संयुक्त राज्य के कुछ राज्यों में, रीसाइकल बैंक के नाम से जाने जाने वाला कार्यक्रम लोगों को रीसाइकल के कूपन दिए जाते हैं जो स्थानीय नगरपालिकाओं से जमीन की भराई में छूट के लिए, जिसे खरीद लिया जाना जरुरी है अर्थ (मुद्रा) पाने के लिए। इसमें एकल धारा की प्रक्रिया काम में लाई जाती है ज्सिमें सभी सामानों को स्वचालित तरीके से छांट कर अलग-अलग कर लिया जाता है।


title: पुनर्चक्रण

text: पुनरावर्तन में आनेवाली कठिनाई का अधिकांश इस तथ्य में निहित है कि अधिकतर उत्पाद पुनरावर्तन को दिमाग में रखकर डिजाइन नहीं किए जाते. सर्वदा उपलब्ध होने वाली डिजाइन की अवधारणा का लक्ष्य इस समस्या को सुलझाना है और इसे पहली बार एक पुस्तक में """ " भवन शिल्पकार (आर्किटेक्ट) विलियम मैकडोनो तथा सायानविद माइकेल ब्राउनगर्ट ने उल्लेख किया है। उनकें परामर्शानुसार प्रत्येक उत्पाद (एवं सभी प्रकार की पैकेजिंग ज्सिकी उन्हें आवश्यकता होती है) को परिपूर्ण "बंद-लूप" प्रत्येक अंश के लिए लगा होना चाहिए यह एक ऐसा तारका है जिसमें प्रत्येक अंग या तो जैविक क्षरण अथवा अनिश्चित रूप से पुनरावर्तित प्राकृतिक पर्यावरणीय प्रणाली में लौट जाएगा.


title: पुनर्चक्रण

text: जैसा कि पर्यावरण के अर्थ-शास्त्र के साथ लागत और होने वाले लाभों के दृष्टिकोण से सावधानी अवश्य बरतनी चाहिए। उदाहरण के लिए, खाद्य पदार्थों की पैकेजिंग के लिए गत्ते (कार्डबोर्ड) को प्लास्टिक की तुलना में आसानी से पुनरावर्तित कर दिया जा सकता है, लेकिन इसे एक स्थान से दूसरे स्थान पर भेजने में वजनी हो जाता है और नस्ट होकर अधिक कचरा पैदा कर सकता है।


title: पुनर्चक्रण

text: इस बारे में विवाद है कि पुनरावर्तन के माध्यम से कितनी उर्जा बचाई जा सकती है। ऊर्जा सूचना प्रशासन (द एनर्जी इन्फौर्मेशन एडमिनिसट्रेशन EIA) के इसके अपने वेबसाईट पर उल्लेख करने के अनुसार "कागज़ की एक मिल पुनरावर्तित कागज़ से कागज़ बनाने में 40 प्रतिशत कम ऊर्जा का उपयोग करती है तुलनात्मक रूप से नये रूप से कागज़ की लुग्दी से कागज़ बनाने में जितनी उर्जा लगती है". समीक्षक अक्सर यह तर्क देते हैं कि पूरी प्रक्रिया में पुनरावर्तित उत्पादों के उत्पादों के उत्पादन में अधिक उर्जा की खपत होती है जितनी कि उन्हें परंपरागत जमीन की भराई में रद्दी के रूप कचरा बनाकर फेंक देने की पद्यति में. पुनरावर्तनीय पदार्थों के कूड़ेदानों के किनारे से एकत्रीकरण ने ही इस तर्क को जन्म दिया है, जिसे समीक्षकों के अनुसार अक्सर कचरे को किनारे से दूसरे ट्रकों से उठाया जाता है। पुनरावर्तन के प्रस्तावकों का मानना है कि दूसरी लकड़ी की अथवा बड़े-बड़े कुंदों को ढ़ोने वाले ट्रक को हटा दिया जाता है जब पुनरावर्तन के लिए कागज़ को एकत्रित किया जाता है।


title: पुनर्चक्रण

text: उर्जा की खपत अथवा अपशिष्ट के निस्पादन की प्रक्रिया में उत्पादन की सही मात्रा का निर्धारण करना कठिन है। पुनरावर्तन में कितनी उर्जा का इस्तेमाल हुआ यह व्यापक रूप से पुनरावर्तित पदार्थों के प्रकार पर तथा ऐसा करने के लिए इस्तेमाल में लाई गयी प्रक्रिया पर निर्भर करता है। आमतौर पर सभी इस बात से सहमत हैं कि खुरचनों से ऐल्युमीनियम के उत्पादन में ऊर्जा की खपत की तुलना में ऐल्युमीनियम पुनरावर्तन में कम ऊर्जा लगती है। EPA के वक्तव्यानुसार "उदहारण के लिए एल्यूमीनियम के पात्रों के पुनरावर्तन से 95 प्रतिशत ऊर्जा की बचत होती है जो इतने ही परिमाण में अपने प्राकृतिक स्रोत बॉक्साइट से एल्युमीनियम के उत्पादन में लगती है।


title: पुनर्चक्रण

text: अर्थशास्त्री स्टीवन लैंड्सबर्ग ने सलाह दी है कि जमीन की खाली जगह की भराई में कभी से एकमात्र लाभ ऊर्जा की आवश्कता तथा पुनरावर्तन की प्रक्रिया में प्रतिफलित प्रदूषण है। हालांकि दूसरों ने तो फिर भी जीवन-चक्र के माध्यम से गणना करते हुए यह आकलन किया है, कि पुनरावर्तित कगाज के उत्पादन में खेतीबारी फसल की कटाई-बुनाई, लुग्दी बनाई, प्रसंस्करण तथा मूलरूप से मौजूदा पेड़ों आदि की परिवहन में ढुलाई की तुलना में कम उर्जा और जल का व्यवहार कम किया जाता है। कम पुनर्नवीनीकरण किए गए कागज का उपयोग कर के, फार्मिंग (कृषि द्वारा उगाए गए) वनों के सृजन एवं रख-रखाव के लिए तब तक अतिरिक्त ऊर्जा की आवश्यकता पड़ती है जबतक कि ये वन कोरे प्राकृतिक रूप से विकसित वनों की तरह आत्म-निर्भर एवं स्वतः संपोषित नहीं हो जाते.


title: पुनर्चक्रण

text: कृषि अन्य जंगलों के सृजन और रख-रखाव में अतिरिक्त उर्जा की आवश्यकता होती है, जनता की नीति के विश्लेषक जेम्स वी, डेलाँग ने इशारा किया है कि पुनरावर्तन निर्माण की एक प्रक्रिया है और कई पद्धतियों में तो जितना बचाते हैं उससे कहीं अधिक उर्जा का इस्तेमाल होता है। ऊर्जा के उपयोग के अतिरिक्त, उन्होंने इस बात पर गौर किया है कि पुनरावर्तन में पूंजी और श्रम की जरुरत होती है जब भी अपशिष्ट से कुछ उत्पादन करना होता है। इन प्रक्रियाओं को मौलिक कच्चे पदार्थ तथा/अथवा पुनरावर्तन के लिए पारंपरिक कचरों के निपटान में अधिक उन्नत सक्षम और कारगर पद्यति की जरुरत है।


title: पुनर्चक्रण

text: पुनरावर्तन से वास्तव में जिस मुद्रा की जितनी रकम बचती है वह पुनरावर्तन में प्रयुक्त प्रोग्राम की कार्यकारी क्षमता पर निर्भर करती है। द इंस्टीट्युट फॉर लोकल सेल्फ-रिलायेन्स का तर्क है कि पुनरावर्तन में लागत पुनरावर्तन करने वाले किसी समुदाय विशेष के चतुर्दिक कई कारकों पर निर्भर करती है, जैसे कि जमीन की भराई शुल्क एवं पुनरावर्तन करने वाले समुदाय के निपटान का परिमाण. इसके कथनानुसार, समुदाय के लोग जब पुनरावर्तन को अपनी पारंपरिक अपशिष्ट प्रणाली के स्थानापन्न के रूप में मानने लगते हैं तो वे मुद्रा की बचत करने लगते है न कि अपने काम के साथ जुड़ जाने वाला एक अतिरिक्त काम मानते हैं तथा अपने एकत्रीकरण के नियत कार्यों तथा/अथवा ट्रकों का पुनर्विन्यास करते हैं।"


title: पुनर्चक्रण

text: कई मामलों में, पुनरावर्तनीय पदार्थों की लागत भी कच्चे मालों की कीमत से काफी अधिक बढ़ जाती है। पुनरावर्तित रेज़ीन की कीमत से शुद्ध अप्रयुक्त प्लास्टिक रेज़ीन की कीमत 40% कम है। इसके अतिरिक्त, संयुक्त राज्य पर्यावरणीय संरक्षण एजेंसी (EPA) के एक अध्ययन के अनुसार जिसने 15 जुलाई से 2 अगस्त 1991 के बीच टूटे-फूटे साफ़ कांच के टुकड़ों की कीमत की लगातार परख करता रहा, पाया कि प्रतिटन औसत लागत 40 अमेरिकी यु.एस से 60 डॉलर तक पहुंचकर सीमाबद्ध रहा जबकि USGS रिपोर्ट यह दर्शाता है कि सन् 1993 से सन् 1997 के बीच अपरिस्कृत सिलिका के रेतीले बुरादे की प्रति टन की मत 17.33 यूएस डॉलर और 18.10 यूएस डॉलर के बीच गिर गई।


title: पुनर्चक्रण

text: सन् 1996 के "द न्यूयॉर्क टाइम्स" के एक लेख में, जॉन टायर्नी ने तर्क देते हुए यह कहा कि न्यूयॉर्क सिटी के कूड़ा-कचरों को पुनरावर्तित करने के लिए जमीन की भराई में इसे निपटान करने की तुलना में अधिक मौद्रिक लागत आती है। टायर्नी ने तर्क देते हुए यह भी कहा कि पुनरावर्तन की प्रक्रिया में अतिरिक्त अपशिष्ट निपटान, छंटाई, जांच-परख की खातिर अधिक लोगों को काम पर लगाया जाता है तथा कई प्रकार के शुल्क धार्य होते हैं क्योंकि उत्पाद को अंतिम रूप देने के लिए प्रसंस्करण की लागत उत्पाद की बिक्री के लाभ से अक्सर अधिक आती है। टायर्नी ने सॉलिड वेस्ट एसोसिएशन ऑफ़ नॉर्थ अमेरिका (SWANA) के द्वारा चलाए गए अध्ययन को भी संदर्भित किया जिसने छः समुदायों के लोगों के बीच चलाए गए अध्ययन में पाया कि, नुक्कड़ों या कूड़ादानों के आसपास चलाए गए पुनरावर्तन की योजना के अलावा सब में और सभी कूड़ा-खाद बनाने के ऑपरेशनों तथा अपशिष्ट निपटान की लगत में वृद्धि कर दी।


title: पुनर्चक्रण

text: टायर्नी इस बात की ओर संकेत देते हैं कि "कि कटी-छंटी (स्कैप) सामग्री के लिए भुगतान की गई कीमतें पुनरावर्तनीय के रूप में अपने पर्यावरणीय मूल्य के लिए उपाय स्वरूप हैं। एल्यूमिनियम के कटे-छंटे से ऊंची कीमतें मिलती हैं क्योंकि पुनरावर्तन की प्रक्रिया में नए एल्यूमीनियम की मेनूफैक्च्युरिंग में आयी ऊर्जा पर लागत की तुलना में बहुत कम आती है।


title: पुनर्चक्रण

text: आलोचक अक्सर यह तर्क देते हैं कि जब पुनरावर्तन रोजगार के मौके पैदा कर सकता हैं, लेकिन ऐसे रोजगार जिनमें मजदूरी तो कम मिलती ही लेकिन कार्यप्रणाली अनुकूलनता भयंकर रूप से विपरीत पाई जाती है।


title: पुनर्चक्रण

text: इन नौकरियों को कभी-कभी उन लोगों के लिए समझा जाता है, जो उतना उत्पादन नहीं देते जितने के लिए उन्हें तनख्वाह दी जाती है।


title: पुनर्चक्रण

text: ऐसे अंचलों में जहां पर्यावरणीय विनियम नहीं लागू होते हैं तथा/अथवा मजदूरों की सुरक्षा गौरतलब नाहिंन होती हैं, पुनरावर्तन से संबधित कामों में जैसे कि जहाज को तोड़ने में कर्मचारियों और आसपास के निवासी समुदायों के बीच दुखद परिस्थतियां पैदा हो सकती हैं।


title: पुनर्चक्रण

text: पुनरावर्तन के प्रस्तावकों ने इसका विरोध करते हुए कहा है कि समान परिमाण में कच्चे शुद्ध माल को जुटाने-बटोरने में इससे भी बद्तर काम पैदा होते हैं। लकड़ी की कटाई तथा अयस्क का खनन कागज़ के पुनरावर्तन एवं धातु के पुनरावर्तन से अधिक खतरनाक हैं।


title: पुनर्चक्रण

text: अर्थशास्त्री स्टीवन लैंड्सबर्ग ने यह दावा किया है कि कागज़ के पुनरावर्तन से पेड़ों की आबादी घटती है। उन्होंने तर्क दिया हैं कि कागज़ की कंपनियों को उनके अपने जंगलों को फिर से पेड़ों से भी देने के लिए प्रोत्साहन राशियां प्रदान की जाती हैं। क्योंकि कागज़ की विशाल मांग विशाल जंगलों की कम मांग की आपूर्ति के लिए छोटे-मोटे "कृषिज्ञ" जंगलों की जरुरत पड़ती है। ऎसी ही तर्क द फ्री मार्केट के एक लेख में सन् 1995 में अभिव्यक्त किए गए।


title: पुनर्चक्रण

text: जब जंगल का रख-रखाव करने वाली कंपनियों ने पेड़ों को काट कर गिरा दिए, उन जगहों पर उनसे अधिक की संख्या में, पेड़ लगाए गए। अधिकांश कागज़ लुग्दी के जंगलों से आते हैं जो कागज़ के उत्पादन के लिए खासतौर से लगाए गए हैं। कई पर्यावरणविद् यह संकेत देतें हैं कि, कई मायनों में कृषिज्ञ (उगाये गए) जंगल प्राकृतिक रूप स्वतः जन्में जंगलों की तुलना में निम्नतर कोटिके हैं। खेती-बारी कर तैयार किए गए (कृषिज्ञ) जंगल प्राकृतिक जंगलों की तरह गड्ढों मिट्टी को उतनी जल्दी भरकर मरम्मत कर देने में सक्षम नहीं है, जिससे व्यापक पैमाने पर कटाव (भूमि-स्खलन) पैदा होता और अक्सर इससे बचने के लिए बड़ी माया में खाद की आवश्यकता होती है जबकि छोटे-छोटे आकार के पेड़ों वाले तथा वन्य जीवन में, जेवी विविधता बनाए रखने के लिए प्राकृतिक जंगलों की तुलना में जरुरत पड़ती है। इसके अलावा, नए पेड़ जो लगाए गए वे उन पेड़ों जितने बड़े नहीं हैं जो काट दिए गए और यह तर्क कि और भी "अधिक संख्या में पेड़" लगाए जायेंगे, जंगल के पक्षधर समर्थकों को सहमति पर मजबूर नहीं कर पाते हैं जब वे नए लगाएं गए पौधों की गिनती करते हैं।


title: पुनर्चक्रण

text: कागज की पुनरावर्तन को उष्णकटिबंधीय जंगल की रक्षा के साथ भ्रमित नहीं किया जाना चाहिए। कई लोगों को यह गलत धारणा है कि कागज़ बनाने के कारण ही उष्णकटिबंधीय वर्षों वाले वनों की कटाई हो रही है लेकिन शायद ही कागज़ के लिए किसी उष्णकटिबंधीय जंगल की खेतीबारी हो रही है। जंगलों की कटाई का एक मात्र कारण है जनसंख्या का दबाव जैसे कि कृषि एवं कास-स्थान निर्माण के लिए अधिक भूमी की मांग. इसलिए, कागज का पुनरावर्तन, हालांकि पेड़ों की मांग को कम करता है, उष्णकटिबंधीय वर्षा वाले जंगलों को इससे कोई लाभ नहीं पहुंचता है।


title: पुनर्चक्रण

text: संसार के कुछ समृद्ध और कई कम समृद्ध देशों में, पुनरावर्तन का पारंपरिक पेशे को गरीब उद्यमियों द्वारा अंजाम दिया जाता है जैसे कि कारुंग गुनी, जैबेलीन, कूड़े-कर्कट और हड्डियां बटोरने वाले, अपशिष्ट चुनने वाले तथा कबाड़ी. बड़े पैमाने पर पुनरावर्तन के प्रतिष्ठानों के जन्म के कारण विधि-व्यवस्था अथवा आर्थिक पैमाने पर लाभप्रद हो सकते हैं, गरीबों को पुनरावर्तन एवं पुनउत्पादन के बाजार से बाहर निकाल दिए जाने की अधिक संभावना हो जाती है। गरीबों के आय में होने वाले नुक्सान की भरपाई के लिए, किसी सोसाइटी को गरीबों के सहायतार्थ अतिरिक्त सामाजिक कार्यक्रमों की सृष्टि करने की आवश्यकता है। टूटी खिड़की की नीति-कथा की तरह इससे गरीबों के लिए निवल नुक्सान है और संभवतः पूरी की पूरी सोसाइटी को भी पुनरावर्तन को कृत्रिम रूप से विधिसम्मत तरीकें से लाभप्रद बनाने में.


title: पुनर्चक्रण

text: पुनरावर्तन के काम में लगे गरीबों के आय में नुक्सान की तुलना में किसी देश का सामाजिक समर्थन कम होने के कारण, इस बात की अधिक संभावना हो जाती है कि गरीब पुनरावर्तन के बड़े प्रतिष्ठानों के साथ संघर्ष के लिए उतांरू हो जाएंगे. इसका मतलब यह है कि कम ही लोग इस बात का निर्णय ले सकेंगे कि क्या कुछ ख़ास अपशिष्ट अपने मौजूदा रूप में आर्थिक दृष्टि से अधिक पुनः प्रयोज्य हैं बजाय पुनरावर्तित होने के. गरीबों के द्वारा पुनरावर्तन के विरुद्ध हो सकता है उनके पुनरावर्तनकी दक्षता कुछ सामग्रियों के लिए वास्तव में उंची हो क्योंकि 'अपशिष्ट' समझी जाने वाली सामग्रियों पर व्यक्ति विशेष का नियंत्रण अधिक होता है।


title: पुनर्चक्रण

text: एक श्रम साध्य अव्यवह्त अपशिष्ट इलेक्ट्रॉनिक एवं कंप्यूटर है। चूंकि यह अपशिष्ट अब भी व्यवहार में आने योग्य हो सकता है और विशेषकर गरीबों द्वारा इसकी मांग बनी रहती है इसलिए गरीब बेचारों को इसे बेच सकने अथवा इसे काम में लाने की क्षमता पुनरावर्तकों से अधिक है।


title: पुनर्चक्रण

text: पुनरावर्तन के कई पक्षधरों का मानना है कि यह अहस्तक्षेप व्यक्ति विशेष पर आधारित पुनरावर्तन पूरे समाज के पुनरावर्तन की जरूरतों को पूरा नहीं करता है। इस प्रकार, यह सुव्यस्थित पुनरावर्तन के कार्यक्रम को नहीं नकारता है। स्थानीय सरकार अक्सर गरीबों के पुनरावर्तन की गतिविधियों को संपत्ति की क्षति पूर्ति के रूप में विचार करती है।


title: पुनर्चक्रण

text: संसार में पुनरावर्तित फाइबर (रेशों) से अखबारी कागज़ के निम् उत्पादन की प्रतिशत की उच्चतम सीमा है। पुनरावर्तन की प्रकृति ने ही स्वतः सबसे स्पष्ट उपरी सीमा निर्धारित कर दी है। कुछ ऐसे फाइबर (रेशे) हैं जो लुग्दी बनाने के कारखाने में लुग्दी बनाने की प्रक्रिया में ही नस्ट हो जाते हैं, कारण प्रक्रिया में निहित अक्षमता होई है। फ्रेंड्स ऑफ़ द अर्थ के युनाइटेड किंगडम चैप्टर की वेबसाईट के अनुसार केवल लकड़ी के फाइबर का सामान्य रूप से फाइबर की क्षति के प्रति अपने अनुभव के कारण पांच बार पुनरावर्तन किया जा सकता है। इस प्रकार, जबतक अखबारी कागज़ कि मात्रा विश्वभर में व्यवह्ह्त होती है उतनी खो दिए गए फाइबर की मात्रा को प्रतिबंधित करने में अस्वीकार करती है, नए (अव्यवह्ह्त) फाइबर की निश्चित मात्रा की विश्वभर में प्रतिवर्ष जरुरत पड़ती है, हालांकि यह भी हो सकता है कि कुछ अखबारी कागज़ के कारखाने शत-प्रतिशत पुनरावर्तित फाइबर का ही उपयोग जारी रखें.


title: पुनर्चक्रण

text: इसके अतिरिक्त, कुछ पुराने अखबार कभी भी पुनरावर्तन के प्लांट में नहीं भेजे जाते, क्योंकि विभिन्न प्रकार के घरेलू और औद्योगिक अनुप्रयोगों में अथवा केवल जमीन की भराई के ही काम आकर समाप्त हो जाते हैं। पुनरावर्तन की दर (वार्षिक अखबारी कागज की खपत का प्रतिशत जो फिर से पुनरावर्तित होती है) एक देश से दूसरे देश में तथा, देशों के भीतर भी, एक शहर से ग्रामीण क्षेत्रों में साथ ही साथ एक शहर से दूसरे शहर में भी घटती बढ़ती रहती है। द अमेरिकन फॉरेस्ट एंड पेपर एसोसिएशन का अनुमान है कि 72% से अधिक अखबारी कागज़ जो 2006 में उत्तरी अमेरिका में उत्पादित हुआ उसे फिर से उपयोग में लाने के लिए या निर्यात के लिए उद्धार किया गया जिसका 58% पुनः प्रयोग के लिए कागज़ की मिल अथवा पेपर बोर्ड के कारखाने में भेज दिया गया, 16% का उपयोग लुग्दी की मिलों में (अंडे के कार्टून्स जैसे उत्पाद बनाने के लिए) किया गया और बाकी बची मात्रा को समुद्री रास्ते से दूसरे देशों को भेज दिया गया। उत्तरी अमेरिका की कागज़ मिलों अथवा पेपर बोर्ड की मिलों द्वारा पुनव्य्वह्ह्त का प्रतिशत AFPA के अनुमान से लगभग एक तृतीयांश अखबारी कागज़ के मैनुफैक्च्यर के लिए वापस जाता है।


title: पुनर्चक्रण

text: पुनरावर्तन की दर भी समयानुसार पुराने अखबारों के लिए बाज़ार द्वारा दिए गए मूल्य जो काफी अस्थिर हो सकते हैं, बदलती रहती है। उदाहरण के लिए, हाल-फिलहाल के वर्षों में चीन के विभिन्न प्रकार के कागज़ और पैकेजिंग के उत्पादन के रूप में उभरने के साथ-साथ उल्लेखनीय मात्रा में पुनरावर्तित फाइबर को संयुक्त राज्य अथवा अन्य कहीं से भी आयातित कर - पुराने अखबारी कागज़ों की इसकी मांग एक समय काफी ऊपर उठ गई जिसने विश्वभर में पुनरावर्तित फाइबर की कीमतों पर काफी असर डाला। हालांकि पुनर्नवीनीकरण वाले फाइबर की ऊंची कीमतें जमीन की भराई की मात्रा को कम करने के लक्ष्य की दिशा में अच्छी खबर के रूप में हैं, वे पुनर्नवीनीकरण किए गए फाइबर का उपयोग करने वाले कागज-मिलों के मुनाफे को प्रभावित कर सकते हैं।


title: पुनर्चक्रण

text: अखबारी कागज़ के मिलों द्वारा लागत के अलावे फाइबर के चयन में एक महत्वपूर्ण सोच-विचार फाइबर के चयन में अखबार छापने की आधुनिक मशीनों तथा आधुनिक समाचार पत्र के मुद्रण प्रेस की उच्च गति को लेकर किया जाता है। संयुक्त राज्य में अखबार छापने की ऐसी भी मशीनें हैं, जो 1400 मीटर प्रति मिनट की गति तक पहुंचकर परिचालित होती हैं, उद्योग समूह की जानकारी वाली संस्था, RISI इंक. के अनुसार, संसार की नवीनतम मशीनों में (जिनमें से कुछ को हाल ही में चीन में स्थापित किया गया) 1800 मीटर प्रतिमिनट की गति की ऊंचाई भी छु सकती है। आधुनिक अखबार के प्रेस प्रति घंटे 90,000 प्रतियां छाप सकने की गति तक परिचालित हो सकते हैं (प्रकाशन उद्योग संघ IFRA के अनुसार), जबकि कुछ तो 1,00,000 प्र.प्र.ध की गति तक भी पहुंच जाती हैं।


title: पुनर्चक्रण

text: ऐसी ऊंची गति-सम्पन्नता को सहने के लिए कागज़ फलक (पन्ने) की मैनुफैक्च्युरिंग की प्रक्रिया के दौरान कागज़ की मशीन पर तथा मुद्रण के दौरान प्रेस पर दोनों ही स्थितियों में क्षमता की मांग करता है। विश्वभर में एक बड़ी संख्या में अखबारी कागज़ की मिलें 100% पुनरावर्तनीय फाइबर (रेशों) का इस्तेमाल करते हुए वाणिज्यिक तौर पर स्वीकार्य गुणवत्ता वाले अखबारी कागज़ का उत्पादन करती हैं। हालांकि, ऐसी मिलों के ऑपरेटर को अपशिष्ट की शुद्धता के बारे में काफीचयनात्मक होना चाहिए, यह सुनिश्चित करते हुए कि वे कम-से-कम न्यूनतम मिलावटों को काम में लगा रहे हैं तथा जितनी संभव हो उतने लंबे अखबारी रेशों को शामिल कर रहे हैं। विशुद्ध (अव्यव्ह्ह्त) अखबारी कागज़ लंबे फाइबर (रेशों) वाले (नरम लकड़ियों) पेड़ों जैसे कि दवादारू, मोखा (गुलमेहंदी) और चीड़ (पाइन) से बनते हैं, जबकि कुछ कागज़ और पेपर बोर्ड (गत्तों) के उत्पाद छोटे फाइबर वाली सख्त लकड़ियों से उत्पादित होते हैं। अखबारी कागज़ छापने की मिलें पुराने अखबारों, अथवा पुराने अखबारों और पुरानी पत्रिकाओं के मिश्रण को पसंद करते हैं न कि दूसरे ग्रेड के कागज़ का पुनरावर्तन को। जैसा कि संयुक्त राज्य अमेरिका की नगरपालिकाओं ने हाल ही में "एकल स्ट्रीम" के पुनरावर्तन की ओर कदम बढ़ाया हैं - अनेक प्रकार अपशिष्ट उत्पादों को एक वाहन के एक डब्बे में एकत्रित करते हुए - मिलों को बाध्य कर दिया गया है कि वे स्वच्छ, उचित अपशिष्ट की धारा को ही लुग्दी बनाने के उद्देश्यों की प्राप्ति के लिए अधिक राशी खर्च करें।


title: पुनर्चक्रण

text: सन् 1996 में "द न्यूयॉर्क टाइम्स" के एक लेख में, जॉन टायर्नी ने यह दावा किया कि सरकार ने यह जनादेश जारी किया कि पुनरावर्तन में बचाने की तुलना में संसाधनों का खर्च अधिक होता है। लेख के विशिष्ट अंश इस प्रकार हैं:


title: पुनर्चक्रण

text: टायर्नी के लेख को पर्यावरण सुरक्षा कोष से संदर्भित समालोचना की सलाह मिली, जिसमें यह दर्शाया गया कि "यह लेख एवं चिन्तनशील लोगों और सलाहकारों के एक वर्ग से प्राप्त उद्धरणों एवं सूचनाओं पर पूरी तरह निर्भरशील है जो परावर्तन के बारे सशक्त वैचारिक आपत्ति रखते हैं। सन् 2003 में, कैलिफोर्निया के सांता क्लारिटा शहर $28 अमेरिकी डॉलर प्रतिटन कचरे से जमीन की भराई के लिए भरपाई कर रहा था। तब इस शहर ने पुनरावर्तन कार्यक्रम के लिए एक अनिवार्य डायापर (नैपकिन) के इस्तेमाल को अपनाया जिससे प्रतिटन $1800 अमेरिकी डॉलर की लागत आई. ड्यूक युनिवर्सीटी के राजनीति विज्ञान के प्रधान, माइकल मुंगेर ने सन् 2007 में अपने एक लेख में लिखा "...नये सामानों के उपयोग करने की तुलना में अगर पुनरावर्तन अधिक खर्चीला है तो, यह किसी भी प्रकार कारगर हो ही नहीं सकता, कोई भी सामन संसाधन है।.. या केवल कचरा ही है इसे निर्धारित करने का एक साधारण-सा परीक्षण है।.. किसी सामन के लिए अगर आपको कोई भुगतान करता है, तो यह संसाधन है।. लेकिन अगर कोई सामन आपके पास से ले जाने के लिए आपको किसी को भुगतान करना पड़ता है, तो समझ लीजिए वह सामान कचरा है।" कैटो इंस्टीट्युट में प्राकृतिक संसाधन अध्ययन के निदेशक, जेरी टेलर, ने द हार्टलैंड इंस्टीट्युट के लिए सन् 2002 के एक लेख में लिखा, "अगर बाजार में नई उत्पादित प्लास्टिक को वितरित करने के लिए लागत X आती है, उदाहरण के लिए, लेकिन फिर से इस्तेमाल कि जा चुकी प्लास्टिक को बाजार में वितरित करने के लिए 10X लागत आएगी, इससे हम यह निस्कर्ष निकाल सकते हैं कि व्यवह्ह्त प्लास्टिक के पुनरावर्तन के लिए जिन संसाधनों की जरुरत होती है वे टूटे-फूटे टुकड़ों से प्लास्टिक बनाने के जरुरी संसाधनों की तुलना में दस गुना ज्यादा दुर्लभ हैं और क्योंकि पुनरावर्तन को संसाधनों के संरक्षण के रूप में मान लिया गया है, इसलिए उन परिस्थितियों पुनरावर्तन के लिए जनादेश जारी करना अच्छा करने से अधिक नुकसानदेह हो सकता है।" सन् 2002 में, WNYC ने अपनी एक रिपोर्ट में उल्लेख किया कि न्यूयॉर्क शहर के निवासी पुनरावर्तन के लिए कचरे का 40% जो छांट कर अलग करते हैं वह दर असल जमीन की भराई में ही समाप्त हो जाता है।


title: पुनर्चक्रण

text: ऐसी कई अलग-अलग तरह की सामग्रीयां हैं जो पुनरावर्तित हो सकती हैं लेकिन हर प्रकार के लिए अलग-अलग तकनीक की आवश्यकता है।


title: पुनर्चक्रण

text: विध्वंस को ढाल देने वाले इलाकों से एकत्रित कुल ठोस सामग्रियों को चूर-चूर कर पीसने वाली मशीन (चक्की) से गुज़ारा जाता है, जिसमें अक्सर ऐस्फौल्ट, ईंट, गंदगी के गुबार एवं चट्टानें शामिल होती हैं। नए निर्माण की परियोजनाओं के लिए बजरी के रूप में कंक्रीट के छोटे-छोटे टुकड़ों का इस्तेमाल होता है। पीसे हुए पुनरावर्तित कंक्रीट का भी इस्तेमाल एकदम से नई कंक्रीट के साथ सूखा सूखा मिलाकर भी किया जा सकता है अगर यह मिलावटी से मुक्त है तो. यह दूसरे चट्टानों के खोद कर निकाले जाने की जरुरत को कम करता है, जिससे बदले में पेड़-पौधों और पर्यावरण की रक्षा होती है।


title: पुनर्चक्रण

text: बैटरियों के आकार और प्रकार में व्यापक भिन्नता उनके पुनरावर्तन को बेहद मुश्किल बना देती है: सबसे पहले उन्हें एक प्रकार में छांट कर अवश्य अलग-अलग कर लेना चाहिए और हर प्रकार के लिए पुनरावर्तन की अलग प्रक्रिया की आवश्यकता होती है। इसके अतिरिक्त, पुरानी बैटरियों में पारा और कैडमियम होते हैं, जो हानिकारक पदार्थ हैं जिनकी देखभाल रखरखाव संभाल कर की जानी चाहिए। पर्यावरणीय क्षति करने की उनकी क्षमता के कारण, कई अंचलों में इस्तेमाल की जा चुकी बैटरियों के उचित निपटान के लिए कानूनी नियमों की आवश्यकता है। दुर्भाग्यवश, इस जनादेश को लागू किया जाना काफी दुष्कर हो गया है।


title: पुनर्चक्रण

text: शीशा-अम्ल (लेड-एसिड) वाली बैटरियां, जैसे कि ऑटोमोबाइल में इस्तेमाल में आने वाली बैटरियों की तरह, पुनरावर्तन करने में अपेक्षाकृत आसान हैं एवं कई अंचलों में विक्रेताओं को इस्तेमाल में आ चुके उत्पादों को स्वीकार करने के मामले में कानून की जरुरत होगी। संयुक्त राज्य अमेरिका में, 80% तक पुनरावर्तित सामग्री धारण करने वाली नई बैटरियों कि पुनरावर्तन दर 90% है।


title: पुनर्चक्रण

text: रसोईघर, बगीचा, एवं अन्य हरे अपशिष्टों को सड़ाकर उपयोगी खाद में पुनरावर्तित किया जा सकता है। यह प्रक्रिया प्राकृतिक वायुजीवी बैक्टेरिया को अपशिष्ट विखंडित होने देती है जो मिटटी कि उर्वर के उपरी सतह का निर्माण करती है। सड़ाकर खाद बनाने का काम अधिकतर घरेलू पैमाने पर ही होता है, लेकिन इसके साथ ही साथ नगरपालिका द्वारा भी हरे अपशिष्ट के एकत्रीकरण का कार्यक्रम भी मौजूद है। उत्पादित उपरी उर्वर मिट्टी को बेचकर इन कार्यक्रमों के पूरक के लिए निधीयन हो सकता है।


title: पुनर्चक्रण

text: प्रेषण अथवा गमागमन के जरिए वस्त्रों का पुनरावर्तन काफी तेजी से लोकप्रिय हो रहा है। वस्त्रों के गमागमन (स्वैप) में, लोगों का एक समूह एक नियत स्थान पर एकत्रित, होकर आपस में वस्त्रों का आदान-प्रदान करते हैं। क्लोथिंग स्वैप इनका जैसी संस्थाओं में लावारिस कपड़ों को स्थानीय दान करने के लिए दान स्वरूप दे दिया जाता है।


title: पुनर्चक्रण

text: बिजली के उपकरणों के प्रत्यक्ष निपटान-जैसे कि कंप्यूटर और मोबाइल फोन- कुछ अंदरूनी घटकों के विषाक्त होने के कारण - कई अंचलों में प्रतिबंधित कर दिए गए हैं। पुनरावर्तन की प्रक्रिया धातुओं, प्लास्टिक तथा सर्किट बोर्ड्स जो उन उपकरणों में निहित हैं उन्हें स्वतः यंत्रवत अलग करती है। जब यह एक अपशिष्ट पुनरावर्तन संयंत्र में बड़े पैमाने पर कर लिया जाता है घटक को उद्धार करने का कार्य लागत-प्रभावी तरीके से संपादित किया जा सकता है।


title: पुनर्चक्रण

text: लोहा और इस्पात संसार के सर्वाधिक पुनरावर्तित पदार्थ हैं, एवं पुनरावर्तन किए जाने वाले सामानों में सबसे आसान, क्योकि चुम्बक का इस्तेमाल कर उन्हें अपशिष्ट के ढ़ेर से अलग किया जा सकता है। इस्पात के कारखाने से होकर पुनरावर्तन की प्रक्रिया गुजरती है: वैधुतिक भट्टी में (90-100% स्क्रैप) को या तो फिर से गला दिया जाता है अथवा बेसिक ऑक्सीजन की भट्टी में (लगभग 25% स्क्रैप) का इस्तेमाल चार्ज के एक अंश के रूप में कर लिया जाता है। किसी भी दरजे के इस्पात उच्च कोटि के नये धातु, में पुनरावर्तित किया जा सकता है, गुणवत्ता के लिहाज से ऊंचे दर ने से नीचे दरजे में जिसकी पदावनति नहीं होती है क्योंकि इस्पात का बार-बार पुनरावर्तित किया जा सकता है। उत्पादित कच्चे इस्पात का 42% पुनरावर्तित पदार्थ ही तो है।


title: पुनर्चक्रण

text: एल्यूमिनियम व्यापक रूप से पुनरावर्तित पदार्थों में से सर्वाधिक सक्षम है। एल्यूमीनियम को कसकर दबाकर छोटे-छोटे टुकड़ों में पीस लिया जाता है, अथवा गाठों के रूप में कुचल दिया जाता है। इन टुकड़ों या गाठों को पिघले एल्यूमीनियम का उत्पादन करने के लिए एल्यूमीनियम पिघलाने वाली एक भट्टी पिघलाया जाता है। इस चरण तक पुनरावर्तित एल्यूमीनियम की विशुद्ध एल्यूमीनियम की अलग से पहचान नहीं हो पाती है और दोनों के लिए ही आगे चलकर संसाधन एक समान ही होता है। इस प्रक्रिया से धातु में कोई परिवर्तन नहीं पैदा होता है; अतः एल्युमिनियम अनिश्चितकाल तक के लिए पुनरावर्तित हो सकता है।


title: पुनर्चक्रण

text: नए एल्यूमीनियम के संसाधन करने की तुलना में एल्यूमीनियम के पुनरावर्तन से 95% उर्जा के लागत की बचत होती है। यह केवल इस कारण कि पुनरावर्तित लगभग शुद्ध, एल्यूमीनियम को पिघलाने में 600 °C तापमात्रा की आवश्यकता होती है, जबकि एल्यूमीनियम के अयस्क से खनिज एल्यूमीनियम के निष्कर्षण के लिए 900 °C तापक्रम की जरुरत पड़ती है। इतने ऊंचे तापमान तक पहुंचने के लिए अधिक से अधिक उर्जा की आवश्यकता होती है जिससे एल्यूमीनियम के पुनरावर्तन से ऊंचे पर्यावरणीय लाभ की ओर पहुंचा जाता है। अमेरिकी प्रतिवर्ष प्रचुर परिमाण एल्यूमीनियम फेंक देते हैं ताकि पूरे वाणिज्यिक हवाई बड़े का पुननिर्माण कर सकें. इसके अलावा एक एल्यूमीनियम के पात्र के पुनरावर्तन से बचाई गई उर्जा एक टेलीविज़न-सेट को तीन घंटे तक चलाने के लिए काफी है।


title: पुनर्चक्रण

text: नुक्कड़ों पर रखे कूड़ेदानों से कांच की बोतलें और मर्तबान (जार कंटेनर) इकट्ठे कर संग्रह करने वाले ट्रक तथा बोतल-बैंकों में एकत्रित कर लिए जाते हैं जहां कांच को रंगों के वर्गीकरण के अनुसार छांट कर अलग-अलग कर लिया जाता है। टूटे-फूटे कांच के "टुकड़ों" को कांच के पुनरावर्तन संयंत्र में ले जाया जाता है जहां इसकी शुद्धता पर नजर रखी जाती है और मिलावट की गंदगियों को हटा दिया जाता है। कांच के टुकड़ों को कुचल दिया जाता है और कच्चे माल के एक मिश्रण के साथ मिलाकर पिघलाने वाली मट्टी में डाल दिया जाता है। तब इसे यांत्रिक तरीके से हवा से फुलाकर अथवा पिघला कर नए आकार के जोरों या बोतलों में गाढ़ा जाता है। कांच के टूटे-फूटे टुकड़ों का भी इस्तेमाल समग्र और ग्लासफॉल्ट के रूप में निर्माण उद्योग में किया जाता है। ग्लासफॉल्ट सड़क पर बिछाया जाने वाला एक पदार्थ है जिसमें पुनरावर्तित कांच का 30% शामिल है। कांच का पुनरावर्तन अनिश्चितकाल तक किया जा सकता है जैसा कि जब इसका पुनसंसाधन किया जाता है इसकी संरचना नस्ट होकर विकृत नहीं होती.


title: पुनर्चक्रण

text: रंग अक्सर सरकार परिचालित घरेलू खतरनाक अपशिष्ट की सुविधाओं से इकट्ठा किया जाता है। वहां से, इसे पेंट पुनर्चक्रण संयंत्रों में ले जाया जाता है, जहां गुणवत्ता के आधार पर अलग किया जाता है। रंग के उपयोग जिन्हें पुनः संसाधित नहीं किया जा सकता और फिर से बेचा नहीं जा सकता पुनर्चक्रण द्वारा इसकी भिन्नताएं निर्धारित होती हैं।


title: पुनर्चक्रण

text: कागज का पुनरावर्तन इसे लुग्दी बनाकर तथा नई कटाई वाली लकड़ी की लुग्दी के साथ मिलाकर किया जा सकता हैं। जैसा कि पुनरावर्तन की प्रक्रिया कागज़ के रेशों को तोड़ती जाती है, अतः जितनी बार कागज़ का पुनरावर्तन होता अहि, इसकी गुणवत्ता में कमी आती जाती है। इसका मतलब यह है कि या तो ऊंचे प्रतिशत में नए रेशों को जरुर जोड़ा जाना चाहिए या कागज को नीची गुणवत्ता वाले उत्पादों में पुनरावर्तित कर देना चाहिए। कोई लेखन या कागज पर रंग सर्वप्रथम डीइंकिंग के द्वारा हटा दिया जाना चाहिए, जो फिलर्स, मिटटी, तथा रेशों (फाइबर) के टुकड़ों को भी हटा देता है।


title: पुनर्चक्रण

text: आज तो लगभग सभी कागज पुनरावर्तित किए जा सकते हैं, किन्तु ऐसे भी प्रकार के कागज़ है जिन्हें दूसरों की तुलना में पुनरावर्तित करना कठिन है। कागज़ जो प्लास्टिक कोटेड होते हैं या एल्यूमीनियम फ़ॉयल, तथा ऐसे कागज़ जिनपर मोम का लेपन होता है, पेस्टेड या गोंद लगे होते हैं उनका आमतौर पर पुनरावर्तन नहीं होता है क्योंकि यह प्रक्रिया काफी महंगी है। उपहार-सामग्रियों को लपेटने वाले कागज़ भी अपनी ख़राब गुणवत्ता के कारण पुनरावर्तित नहीं हो सकते.


title: पुनर्चक्रण

text: कभी कभी पुनरावर्तक अख़बारों से चमकीले आवेषण को हटा देने को कहते हैं क्योंकि वे एक अलग ही प्रकार के कागज़ हैं। चमकीले आवेषणों पर मिट्टी की एक भारी परत होती है जिसे कुछ कागज़ की मिलें स्वीकार नहीं करती हैं। पुनरावर्तित कागज़ की लुग्दीसे अधिकांश मिट्टी को हटा दिया जाता है जिसका जरुर ही निपटान कर दिया कीचड़ के र्रोप में किया जाना चाहिए। अगर परत चढ़े कागज़ (कोटेड पेपर) मिट्टी के वजन के कारण 20% अधिक है तो चमकदार कागज के प्रति टन से 200 किलोग्राम से भी अधिक कीचड़ और 800 किलोग्राम से भी कम फाइबर पैदा होगा।


title: पुनर्चक्रण

text: उबारने तथा पदार्थ को उपयोगी उत्पादों में पुनर्संसाधित करने की प्रक्रिया है। कांच अथवा धातु के सामानों से तुलना की जाय तो प्लास्टिक को अपूर्व चुनौतियों का सामना करना पड़ता है। प्लास्टिक के प्रकारों की विशाल संख्या होने के कारण, प्रत्येक प्रकार के पास रेज़ीन का पहचान कोड होता है और पुनरावर्तन से पूर्व उन्हें अवश्य ही छांट कर अलग लेना चाहिए। हो सकता है यह महंगा हो, क्योंकि वैद्युतिक चुम्बकों का उपयोग कर धातुओं को जब अलग-अलग किया जा सकता है ऐसी कोई 'आसान छंटाई' वाली क्षमता-संपन्न उपाय या साधन प्लास्टिक के लिए उपलब्ध नहीं है। इसके अतिरिक्त, पुनरावर्तन के लिए बोतलों से लेबलों को हटा दी जाने की जरुरत नहीं होती लेकिन ढक्कन अक्सर अलग तरह के अप्रवर्तनीय प्लास्टिक से बने होते हैं।


title: पुनर्चक्रण

text: विभिन्न प्रकार के प्लास्टिक के सामानों में पदार्थों की अलग-अलग पहचान कर पाने के सहायतार्थ, छः आम प्रकार के पुनरावर्तनीय प्लास्टिक रेज़िन्स की पहचान के लिए 1 से 6 तक के रेज़िन्स आइडेंटीफिकेशन कोड नंबर्स आवंटित किए गए हैं। प्रत्येक रेज़ीन कोड को सम्मिलित करते हुए मानकीकृत प्रतीक उपलब्ध हैं।


title: पुनर्चक्रण

text: कपड़े या वस्त्र के पुनरावर्तन का ख्याल आते ही यह अवश्य समझ लेना चाहिए कि यह किस पदार्थ से बना हैं। अधिकतर कपड़े रुई (प्राकृतिक तरीके से स्वतः सड़नशील पदार्थ) एवं सिंथेटिक प्लास्टिक के संयोजन हैं। कपड़े की संरचना इसके टिकाउपन और पुनरावर्तन की पद्धति को प्रभावित करेगी।


title: पुनर्चक्रण

text: श्रमिक एकचित्र कपड़ों को छांटते और अच्छी क्वालिटी के वस्त्रों तथा जूतों को जिनका दोबारा इस्तेमाल हो सकता या जो पहने जा सकते हैं, उन्हें अलग करते हैं। ऐसी सुविधाओं को विकसित देशों से विकासशील देशों तक या तो दान की खातिर या सस्ती कीमतों पर बेच दिए जाने के लिए मुहैया करने की प्रवृति है। कई अंतराष्ट्रीय संगठन इस्तेमाल किए जा चुके वस्त्रों को दान-स्वरूप इकठ्ठा करते हैं और उन्हें तीसरी दुनिया के देशों को दान में दे देते है। पुनरावर्तन की इस आदत को प्रोत्साहित किया जाता है क्योंकि यह अवांछित को कम करने में मदद देती है साथ ही साथ जरुरत मंदों को वस्त्र मुहैया कराती है।